Πρόταση οδηγίας του Συμβουλίου για την τροποποίηση της οδηγίας 82/714/ΕΟΚ περί θεσπίσεως τεχνικών προδιαγραφών για τα πλοία εσωτερικής ναυσιπλοΐας (98/C 105/01) (Κείμενο που παρουσιάζει ενδιαφέρον για τον ΕΟΧ) COM(97) 644 τελικό - 97/0335 (SYN)

(Υποβλήθηκε από την Επιτροπή στις 9 Δεκεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

σύμφωνα με τη διαδικασία που προβλέπεται στο άρθρο 189Γ της συνθήκης, σε συνεργασία με το Ευρωπαϊκό Κοινοβούλιο,

Εκτιμώντας:

ότι η οδηγία 82/714/ΕΟΚ του Συμβουλίου, της 4ης Οκτωβρίου 1982, περί θεσπίσεως τεχνικών προδιαγραφών για τα πλοία εσωτερικής ναυσιπλοΐας (1), εισάγει εναρμονισμένους όρους για την έκδοση τεχνικών πιστοποιητικών για πλοία εσωτερικής ναυσιπλοΐας σε όλα τα κράτη μέλη 7 ότι προς το συμφέρον της ασφάλειας οι όροι αυτοί πρέπει να προσαρμοσθούν στην τεχνική πρόοδο με συνεκτίμηση επίσης των αλλαγών στο δίκτυο εσωτερικών πλωτών οδών της Κοινότητας 7

ότι οι όροι και οι τεχνικές προδιαγραφές για την έκδοση πιστοποιητικών εσωτερικής ναυσιπλοΐας δυνάμει του άρθρου 22 της αναθεωρημένης σύμβασης για τη ναυσιπλοΐα στο Ρήνο αναθεωρήθηκαν από την 1η Ιανουαρίου 1995 7 ότι για λόγους ανταγωνισμού και ασφάλειας πρέπει να προσαρμοσθεί το πεδίο και το περιεχόμενο των εν λόγω τεχνικών προδιαγραφών για το σύνολο του κοινοτικού δικτύου 7

ότι τα κοινοτικά πιστοποιητικά εσωτερικής ναυσιπλοΐας τα οποία βεβαιώνουν την πλήρη συμμόρφωση προς τις αναθεωρημένες τεχνικές προδιαγραφές που αναφέρονται παραπάνω πρέπει να ισχύουν για όλες τις εσωτερικές πλωτές οδούς της Κοινότητας 7

ότι πρέπει να διασφαλισθεί μεγαλύτερος βαθμός εναρμόνισης μεταξύ των όρων χορήγησης συμπληρωματικών κοινοτικών πιστοποιητικών από τα κράτη μέλη για τη χρησιμοποίηση των εσωτερικών πλωτών οδών στις ζώνες 1 και 2 (εκβολές ποταμών) καθώς και για τη χρησιμοποίηση των εσωτερικών πλωτών οδών της ζώνης 4 7

ότι πρέπει να προβλεφθεί ένα μεταβατικό καθεστώς για πλοία σε υπηρεσία τα οποία δεν θα είναι εφοδιασμένα με κοινοτικό πιστοποιητικό εσωτερικής ναυσιπλοΐας όταν θα υποβληθούν σε μία πρώτη τεχνική επιθεώρηση σύμφωνα με τις αναθεωρημένες τεχνικές προδιαγραφές οι οποίες προβλέπονται από την παρούσα οδηγία 7

ότι πρέπει, εντός ορισμένων ορίων και σύμφωνα με την κατηγορία του ενδιαφερόμενου πλοίου, να ορισθεί η περίοδος ισχύος των κοινοτικών πιστοποιητικών για κάθε συγκεκριμένη περίπτωση 7

ότι είναι απαραίτητο, προκειμένου να διασφαλισθεί ταχύτερη προσαρμογή των παραρτημάτων της οδηγίας στην τεχνική πρόοδο, να θεσπισθούν διαδικασίες για το σκοπό αυτό σύμφωνα με την απόφαση 87/373/ΕΟΚ του Συμβουλίου (2) 7

ότι είναι απαραίτητο τα μέτρα τα οποία προβλέπονται από την οδηγία 76/135/ΕΟΚ, της 20ής Ιανουαρίου 1976, περί αμοιβαίας αναγνωρίσεως των πιστοποιητικών αξιοπλοΐας πλοίων εσωτερικής ναυσιπλοΐας (3), να παραμείνουν εν ισχύ για τα πλοία τα οποία καλύπτονται από την εν λόγω οδηγία και δεν καλύπτονται από την παρούσα οδηγία,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 82/714/ΕΟΚ τροποποιείται ως εξής:

1. Η τρίτη περίπτωση του άρθρου 1 αντικαθίσταται από το ακόλουθο κείμενο:

«- ζώνη 4: όλες οι άλλες πλωτές οδοί της Κοινότητας, οι οποίες περιλαμβάνονται στο κεφάλαιο III του παραρτήματος I.»

2. Το άρθρο 2 αντικαθίσταται από το ακόλουθο κείμενο:

«1. Η παρούσα οδηγία εφαρμόζεται:

- σε πλοία μήκους 20 μέτρων και άνω,

- σε πλοία των οποίων το γινόμενο L Χ B Χ T, όπως οριζεται στο παράρτημα II άρθρο 1.01, φθάνει ή υπερβαίνει τα 100 m³,

- στα ρυμουλκά και ωστικά ρυμουλκά, συμπεριλαμβανομένων εκείνων των οποίων το μήκος δεν υπερβαίνει τα 20 μέτρα ή το γινόμενο L Χ B Χ T των οποίων, όπως ορίζεται στο παράρτημα II άρθρο 1.01, δεν υπερβαίνει τα 100 m³, εάν είναι κατασκευασμένα για να ρυμουλκούν, να ωθούν ή να ρυμουλκούν με πλαγιοδέτηση πλοία του τύπου που αναφέρεται στην πρώτη περίπτωση.

2. Εξαιρούνται από την παρούσα οδηγία:

- τα επιβατηγά πλοία τα οποία προορίζονται για τη μεταφορά 12 ατόμων κατά ανώτατο όριο επιπλέον του πληρώματος,

- τα πορθμεία,

- τα σκάφη αναψυχής των οποίων το μήκος δεν υπερβαίνει τα 24 μέτρα,

- τα υπηρεσιακά πλοία των αρχών ελέγχου και τα πλοία της πυροσβεστικής υπηρεσίας,

- τα πολεμικά πλοία,

- τα ποντοπόρα πλοία, συμπεριλαμβανομένων των ρυμουλκών και των ωστικών ρυμουλκών που κυκλοφορούν ή σταθμεύουν στις θαλάσσιες εκβολές των ποταμών ή που βρίσκονται προσωρινά σε εσωτερικές πλωτές οδούς και τα οποία είναι εφοδιασμένα με τα ακόλουθα έγκυρα πιστοποιητικά ναυσιπλοΐας ή ασφάλειας:

- πιστοποιητικό το οποίο αποδεικνύει συμμόρφωση με τη διεθνή σύμβαση για την ασφάλεια της ανθρώπινης ζωής στην θάλασσα (SOLAS) του 1974, όπως τροποποιήθηκε, ή ισοδύναμο πιστοποιητικό το οποίο αποδεικνύει τη συμμόρφωση με τη διεθνή σύμβαση για τις γραμμές φόρτισης του 1966, όπως τροποποιήθηκε, ή ισοδύναμο, και διεθνές πιστοποιητικό πρόληψης ρύπανσης από πετρέλαιο (IOPP) το οποίο αποδεικνύει συμμόρφωση προς τη διεθνή συμφωνία για την πρόληψη της ρύπανσης της θάλασσας από πλοία (MARPOL), όπως τροποποιήθηκε,

ή

- για επιβατηγά πλοία τα οποία δεν καλύπτονται από όλες τις παραπάνω συμβάσεις, πιστοποιητικό το οποίο εκδόθηκε σύμφωνα με την οδηγία 98/. . ./ΕΚ του Συμβουλίου σχετικά με τους κανόνες ασφαλείας και τα πρότυπα για επιβατηγά πλοία.»

3. Η πρώτη και η δεύτερη περίπτωση του άρθρου 3 αντικαθίστανται από το ακόλουθο κείμενο:

«- πιστοποιητικό που χορηγείται δυνάμει του άρθρου 22 της αναθεωρημένης σύμβασης για τη ναυσιπλοΐα στο Ρήνο ή κοινοτικό πιστοποιητικό εσωτερικής ναυσιπλοΐας, το οποίο χορηγήθηκε μετά την 1η Ιουλίου 1998 σύμφωνα με το άρθρο 8 το οποίο βεβαιώνει πλήρη συμμόρφωση του πλοίου προς τις τεχνικές προδιαγραφές του παραρτήματος II, όταν χρησιμοποιούν τις πλωτές οδούς της ζώνης R,

- κοινοτικό πιστοποιητικό για πλοία εσωτερικής ναυσιπλοΐας, το οποίο χορηγείται σύμφωνα με τις διατάξεις της παρούσας οδηγίας και τις τεχνικές προδιαγραφές του παραρτήματος II όταν χρησιμοποιούν τις πλωτές οδούς των άλλων ζωνών.»

4. Το άρθρο 5 αντικαθίσταται από το ακόλουθο κείμενο:

«1. Κάθε κράτος μέλος, υπό την επιφύλαξη των διατάξεων της αναθεωρημένης σύμβασης για την ναυσιπλοΐα στο Ρήνο και με την αίρεση της έγκρισης της Επιτροπής η οποία ενεργεί σύμφωνα με τη διαδικασία του άρθρου 19 παράγραφος 3 μπορεί να θεσπίσει τεχνικές προδιαγραφές πρόσθετες των προδιαγραφών του παραρτήματος II για πλοία που χρησιμοποιούν τις πλωτές οδούς των ζωνών 1 και 2 οι οποίες βρίσκονται στο έδαφός του.

Οι πρόσθετες αυτές προδιαγραφές περιορίζονται σε θέματα τα οποία αναφέρονται στο παράρτημα Vα και καταρτίζονται σύμφωνα με τις διατάξεις του.

2. Η συμμόρφωση προς τις πρόσθετες αυτές προδιαγραφές αναγράφεται στο κοινοτικό πιστοποιητικό του άρθρου 3 ή, στην περίπτωση που αναφέρεται στο άρθρο 4 παράγραφος 2 στο συμπληρωματικό κοινοτικό πιστοποιητικό. Αυτή η απόδειξη της συμμόρφωσης θα αναγνωρίζεται στις κοινοτικές εσωτερικές πλωτές οδούς της αντίστοιχης ζώνης.

3. Κάθε κράτος μέλος, με την αίρεση της έγκρισης της Επιτροπής η οποία ενεργεί σύμφωνα με τη διαδικασία του άρθρου 19 παράγραφος 3 μπορεί να επιτρέψει μείωση των τεχνικών προδιαγραφών του παραρτήματος II για πλοία τα οποία χρησιμοποιούν αποκλειστικά πλωτές οδούς της ζώνης 4 στο έδαφός του. Η μείωση αυτή περιορίζεται στα θέματα τα οποία αναφέρονται στο παράρτημα Vβ. Όταν τα τεχνικά χαρακτηριστικά του πλοίου αντιστοιχούν στις μειωμένες αυτές τεχνικές προδιαγραφές θα αναγράφεται στο κοινοτικό πιστοποιητικό ή, όπου ισχύει το άρθρο 4, παράγραφος 2, στο συμπληρωματικό κοινοτικό πιστοποιητικό, ότι η ισχύς του περιορίζεται στις ενεχόμενες πλωτές οδούς της ζώνης 4.»

5. Στο άρθρο 8 παράγραφος 2 προστίθεται το ακόλουθο κείμενο:

«Σε περίπτωση κατά την οποία η πρώτη τεχνική αυτή επιθεώρηση διενεργείται μετά την 1η Ιουλίου 1998, η μη συμμόρφωση προς τις προδιαγραφές του παραρτήματος II θα αναγράφεται στο κοινοτικό πιστοποιητικό. Με την προϋπόθεση ότι οι αρμόδιες αρχές κρίνουν ότι οι ανεπάρκειες αυτές δεν συνιστούν έκδηλο κίνδυνο, η λειτουργία μπορεί να συνεχίσει έως ότου τα εξαρτήματα ή μέρη του πλοίου τα οποία έχουν πιστοποιηθεί ως μη συμμορφούμενα προς τις προδιαγραφές αντικατασταθούν ή τροποποιηθούν, οπότε πλέον τα εν λόγω εξαρτήματα ή μέρη οφείλουν να συμμορφώνονται προς τις προδιαγραφές του παραρτήματος II.

Η αντικατάσταση υπαρχόντων τμημάτων με παρόμοια τμήματα ή τμήματα ισοδύναμης τεχνολογίας και σχεδιασμού κατά τη διάρκεια συνήθων επισκευών και συντηρήσεων δεν θεωρούνται ως αντικατάσταση υπό την έννοια της παρούσας παράγραφου.»

6. Στο άρθρο 8 προστίθεται η ακόλουθη παράγραφος:

«4. Το κοινοτικό πιστοποιητικό χορηγείται σε σκάφη τα οποία αρχικά αποκλείονταν από το πεδίο εφαρμογής της παρούσας οδηγίας και τα οποία εντάχθηκαν στο πεδίο εφαρμογής της λόγω της τροποποίησης των παραγράφων 1 και 2 του άρθρου 2 που επέφερε η οδηγία 98/. . ./ΕΚ, μετά από τεχνική επιθεώρηση η οποία διενεργείται μετά την εκπνοή του ισχύοντος πιστοποιητικού του σκάφους, οπωσδήποτε όμως όχι μετά την 30ή Ιουνίου 2008, με αντικείμενο τη διαπίστωση της συμμόρφωσης του πλοίου στις προδιαγραφές του παραρτήματος II. Οποιαδήποτε μη συμμόρφωση προς τις εν λόγω προδιαγραφές θα αναγράφεται στο κοινοτικό πιστοποιητικό. Με την προϋπόθεση ότι οι αρμόδιες αρχές κρίνουν ότι οι ανεπάρκειες αυτές δεν συνιστούν έκδηλο κίνδυνο, η λειτουργία μπορεί να συνεχίσει έως ότου τα εξαρτήματα ή μέρη του πλοίου τα οποία έχουν πιστοποιηθεί ως μη συμμορφούμενα προς τις προδιαγραφές αντικατασταθούν ή τροποποιηθούν, οπότε πλέον τα εν λόγω εξαρτήματα ή μέρη οφείλουν να συμμορφώνονται προς τις προδιαγραφές του παραρτήματος II.

Η αντικατάσταση υπαρχόντων τμημάτων με παρόμοια τμήματα ή τμήματα ισοδύναμης τεχνολογίας και σχεδιασμού κατά τη διάρκεια συνήθων συντηρήσεων δεν θεωρείται ως αντικατάσταση υπό την έννοια της παρούσας παραγράφου.»

7. Το άρθρο 11 αντικαθίσταται από το ακόλουθο κείμενο:

«1. Η αρχή η οποία είναι αρμόδια για να χορηγεί το κοινοτικό πιστοποιητικό καθορίζει, σε κάθε ειδική περίπτωση, την περίοδο ισχύος του πιστοποιητικού αυτού. Πάντως, η περίοδος αυτή δεν πρέπει να υπερβαίνει τα πέντα έτη για τα επιβατηγά πλοία ή τα δέκα έτη για τα υπόλοιπα πλοία.

2. Κάθε κράτος μέλος μπορεί, στις περιπτώσεις οι οποίες ορίζονται στα άρθρα 12 και 16 της παρούσας οδηγίας και στο άρθρο 2.05 του παραρτήματος II, να χορηγεί προσωρινά κοινοτικά πιστοποιητικά, η περίοδος ισχύος των οποίων δεν μπορεί να υπερβαίνει τους έξι μήνες.»

8. Στο άρθρο 13 προστίθεται η ακόλουθη φράση.

«Εντούτοις, αναφορικά με την ανανέωση των κοινοτικών πιστοποιητικών τα οποία εκδόθηκαν πριν από την 1η Ιουλίου 1998, εφαρμόζονται οι μεταβατικές διατάξεις του κεφαλαίου 24 του παραρτήματος II.»

9. Η πρώτη φράση της δεύτερης παραγράφου του άρθρου 15 αντικαθίσταται από το ακόλουθο κείμενο:

«Ύστερα από την επιθεώρηση αυτή χορηγείται νέο πιστοποιητικό το οποίο αναγράφει τα τεχνικά χαρακτηριστικά του πλοίου ή το υπάρχον πιστοποιητικό τροποποιείται ανάλογα.»

10. Το άρθρο 19 αντικαθίσταται από το ακόλουθο κείμενο:

«1. Η Επιτροπή υιοθετεί οποιεσδήποτε τροποποιήσεις είναι απαραίτητες για την προσαρμογή των παραρτημάτων της οδηγίας στην τεχνική πρόοδο, στις εξελίξεις στον τομέα οι οποίες οφείλονται στις εργασίες άλλων διεθνών οργανισμών, ιδιαίτερα της Κεντρικής Επιτροπής για τη Ναυσιπλοΐα στο Ρήνο, προκειμένου να διασφαλισθεί ότι τα δύο πιστοποιητικά τα οποία αναφέρονται στο άρθρο 3 πρώτη περίπτωση εκδίδονται σύμφωνα με τεχνικές προδιαγραφές οι οποίες διασφαλίζουν ένα ισοδύναμο επίπεδο ασφάλειας ή προκειμένου να ληφθούν υπόψη οι περιπτώσεις οι οποίες αναφέρονται στο άρθρο 5, σύμφωνα με τη διαδικασία των παραγράφων 2 και 3 του παρόντος άρθρου.

2. Την Επιτροπή υποβοηθεί επιτροπή η οποία συστήνεται σύμφωνα με το άρθρο 7 της οδηγίας 91/672/ΕΟΚ (*) του Συμβουλίου η οποία στη συνέχεια αποκαλείται "η επιτροπή".

3. Ο εκπρόσωπος της Επιτροπής υποβάλει στην επιτροπή σχέδιο των μέτρων τα οποία πρέπει να ληφθούν. Η επιτροπή εκδίδει τη γνώμη της όσον αφορά το σχέδιο εντός προθεσμίας την οποία ο πρόεδρος ορίζει ανάλογα με τον επείγοντα χαρακτήρα του θέματος, ενδεχομένως μετά από ψηφοφορία. Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά. Η Επιτροπή δίνει τη μεγαλύτερη δυνατή βαρύτητα στη γνώμη της επιτροπής. Ενημερώνει την επιτροπή για τον τρόπο με τον οποίο έλαβε υπόψη τη γνώμη αυτή.

(*) ΕΕ L 373 της 31.12.1991 σ. 29.»

11. Το άρθρο 20 αντικαθίσταται από το ακόλουθο κείμενο:

«Στα πλοία τα οποία δεν υπάγονται στο πεδίο εφαρμογής του άρθρου 2 παράγραφος 1, τα οποία δεν μπορεί να υπαχθούν όμως στο πεδίο εφαρμογής του άρθρου 1α της οδηγίας 76/135/ΕΟΚ, εφαρμόζονται οι διατάξεις της τελευταίας οδηγίας.»

12. Τα παραρτήματα I, II και III αντικαθίστανται από τις νέες εκδοχές που περιλαμβάνονται στο παράρτημα το οποίο συνάπτεται στην παρούσα οδηγία. Τα παραρτήματα Vα, Vβ και VI, τα οποία περιλαμβάνονται στο παράρτημα της παρούσας πρότασης, προστίθενται στην οδηγία.

Άρθρο 2

1. Τα κράτη μέλη θέτουν σε ισχύ, το αργότερο μέχρι την 1η Ιουλίου 1998, τις αναγκαίες νομοθετικές, κανονιστικές, και διοικητικές διατάξεις προκειμένου να συμμορφωθούν με την παρούσα οδηγία. Εφαρμόζουν τις εν λόγω νομοθετικές, κανονιστικές και διοικητικές διατάξεις από την 1η Ιουλίου 1998.

2. Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.

3. Τα κράτη μέλη καθορίζουν καθεστώς κυρώσεων για την παραβίαση των εθνικών διατάξεων του θεσπίζονται κατ' εφαρμογή της παρούσας οδηγίας και προβαίνουν στις αναγκαίες ενέργειες ώστε να εξασφαλίσουν την πραγματική εκτέλεση των κυρώσεων. Οι κυρώσεις αυτές είναι αποτελεσματικές, ανάλογες της σοβαρότητας της παραβίασης, και έχουν αποτρεπτικό χαρακτήρα.

4. Τα κράτη μέλη κοινοποιούν στην Επιτροπή το κείμενο των κυριότερων εθνικών νομοθετικών διατάξεων που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει τα κράτη μέλη σχετικά.

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ L 301 της 28.10.1982, σ. 1.

(2) ΕΕ L 197 της 18.7.1987, σ. 33.

(3) ΕΕ L 21 της 29.1.1976, σ. 10.

ΠΑΡΑΡΤΗΜΑ I

ΚΑΤΑΛΟΓΟΣ ΤΩΝ ΕΣΩΤΕΡΙΚΩΝ ΠΛΩΤΩΝ ΟΔΩΝ ΤΟΥ ΚΟΙΝΟΤΙΚΟΥ ΔΙΚΤΥΟΥ ΚΑΤΑΝΕΜΗΜΕΝΩΝ ΓΕΩΓΡΑΦΙΚΑ ΣΕ ΖΩΝΕΣ 1, 2, 3 ΚΑΙ 4

ΚΕΦΑΛΑΙΟ I

Ζώνη 1

Ομοσπονδιακή Δημοκρατία της Γερμανίας

Ems: από την γραμμή που συνδέει τους φάρους του Delfzijl και του Knock με κατεύθυνση από τα ανοικτά μέχρι 53° 30' Β γεωγραφικό πλάτος και 6° 45' Α (δηλαδή κάπως ανοικτά της ζώνης μεταφόρτωσης για τα πλοία μεταφοράς φορτίου εις χύμα στο Alte Ems, λαμβάνοντας υπόψη τη συμφωνία Ems-Dollard.

Ζώνη 2

Ομοσπονδιακή Δημοκρατία της Γερμανίας

Ems: από τη γραμμή που εκτείνεται από την είσοδο του λιμένα προς το Papenburg διασχίζοντας το Ems, η οποία συνδέει τις αντλητικές εγκαταστάσεις του Diemen (Diemer Schφpfwerk) και την είσοδο του προχώματος του Halte τη γραμμή που συνδέει τους φάρους του Delfzijl και του Knock, λαμβάνοντας υπόψη τη συμφωνία Ems-Dollard.

Jade: μέσα από τη γραμμή που συνδέει τον ανώτατο φανό του Schillinghφrn και το κωδωνοστάσιο του Langwarden.

Weser: από τη σιδηροδρομική γέφυρα της Βρέμης μέχρι τη γραμμή που συνδέει τα κωδωνοστάσια του Langwarden και του Kappel στον δευτερεύοντα βραχίονα Schwerburg, συμπεριλαμβανομένων και των δευτερευόντων βραχιόνων Kleine Weser, Rekumder-Loch, και Rechter Nebenarm.

Elbe: από το χαμηλότερο όριο στο λιμάνι του Αμβούργου μέχρι τη γραμμή που συνδέει τον σφαιρικό σημαντήρα του Dφse και το βορειοδυτικό ακρωτήριο του Hohe Ufer (Dieksand) με τους παραπόταμους Este, Lόhe, Schwinge, Oste, Pinnau, Krόckau και Stφr (πάντα από το πρόχωμα του φράγματος προς το στόμιο), συμπεριλαμβανομένου και του Nebenelbe.

Meldorfer Bucht: μέσα από τη γραμμή που συνδέει το βορειοδυτικό ακρωτήριο του Hohe Ufer (Dieksand) και την άλλη άκρη του δυτικού μόλου Bόsum.

Flensburger Fφrde: μέσα από τη γραμμή που συνδέει το φάρο Kegnas και το Birknack.

Eckernfφrder Bucht: μέσα από τη γραμμή που συνδέει το Bocknis-Eck και το βορειοανατολικό ακρωτήριο στο Dδnisch Nienhof.

Kieler Fφrde: μέσα από τη γραμμή που συνδέει το φάρο Bόlk και το μνημείο πεσόντων του ναυτικού του Laboc.

Leda: από την είσοδο του προλιμένα της θαλάσσιας λεκάνης ανύψωσης του Leer μέχρι τις εκβολές.

Hunte: από το λιμάνι του Oldenburg και 140 μέτρα από τη γέφυρα της Αμαλίας (Amalienbrόcke) στο Oldenburg (προς την κατεύθυνση του ρεύματος) μέχρι τις εκβολές.

Lesum: από τη σιδηροδρομική γέφυρα του Bremen-Burg μέχρι τις εκβολές.

Este: από το Sperrtor (θύρα φράγματος) του Buxtchude μέχρι το πρόχωμα του φράγματος του Este.

Lόhe: από το μύλο που βρίσκεται 250 μέτρα μετά την οδική γέφυρα μεταξύ Marschdamm και Horneburg ανάντη μέχρι το πρόχωμα του φράγματος του Lόhe.

Schwinge: από τη γέφυρα πεζών μετά τον πύργο του Gόldenstern στο Stade κατάντη μέχρι το πρόχωμα του φράγματος του Schwinge.

Freiburger-Hafenpriel: από τις λεκάνες ανύψωσης των υδάτων του Freiburg/Elbe μέχρι τις εκβολές.

Oste: από το φράγμα του μύλου του Bremervorde μέχρι το πρόχωμα του φράγματος του Oste.

Pinnau: από τη σιδηροδρομική γέφυρα του Pinneberg μέχρι το πρόχωμα του φράγματος του Pinnau.

Krόckau: από το νερόμυλο του Elmshorn μέχρι το πρόχωμα του φράγματος του Krόckau.

Stφr: από το Pegel Rensing μέχρι το πρόχωμα του φράγματος του Stφr.

Eider: από το κανάλι του Gieselau μέχρι το πρόχωμα του φράγματος του Eider.

Nord-Ostsee-Kanal: (κανάλι του Κίελου): από τη γραμμή που συνδέει τις άκρες των μόλων του Brunsbόttel μέχρι τη γραμμή που συνδέει τους φανούς εισόδου του Kiel-Holtenau, και οι λίμνες Schirnauer See, Bergstedter See, Audorfer See, Obereidersee με το Enge, το πλόιμο λιμάνι του Achterwehrer και η λίμνη Flemhuder See.

Trave: από τη σιδηροδρομική γέφυρα και από τη γεφυρά Holsten (Stadttrave) στο Lόbeck μέχρι τη γραμμή που συνδέει τις δύο εξωτερικές άκρες των μόλων του Travemόnde, και το Pftenitzer Wick και η λίμνη Dassower See.

Schlei: μέσα από τη γραμμή που συνδέει τις άκρες των μόλων του Schleimόnde.

Wismarbucht, Kirchsee.

Breitling, Salzhaff και λιμένας του Wismar: προς τη θάλασσα από τις γραμμές που συνδέουν το Hohen Wieschendorf Huk και τα φώτα του Timmendorf και τα φώτα του Gollwitz στη νήσο Poel και το νότιο άκρο της χερσονήσου Wustrow.

Unterwarnow και Breitling: προς τη θάλασσα από τη γραμμή που συνδέει τα νοτιότερα σημεία του δυτικού, μέσου και ανατολικού μόλου του Warnemόnde.

Τα ύδατα που περικλείονται από την ήπειρο και τις χερσονήσους Darί και Zingst και τις νήσους Hiddensee και Rόgen (συμπεριλαμβανομένου του λιμένα του Stralsund): προς την ανοικτή θάλασσα μέχρι:

- το πλάτος 54° 27' Β μεταξύ της χερσονήσου Zingst και της νήσου Bock

- τη γραμμή που συνδέει το βόρειο άκρο της νήσου Bock με το νότιο άκρο της νήσου Hiddensee

- τα νησιά Hiddensee και Rόgen (Bug), τη γραμμή που συνδέει το νοτιοανατολικό άκρο του Neubessin με το Buger Haken.

Greifswald Bodden και λιμένας του Greifswald (με το Ryck): προς την ανοικτή θάλασσα μέχρι την γραμμή που συνδέει το ανατολικό άκρο του Thiessower Haken (Sόdperd) με το ανατολικό άκρο της νήσου Ruden και μέχρι το νότιο άκρο της νήσου Usedom (54° 10' 37″ B, 13° 47' 51″ A).

Τα ύδατα που περικλείονται από την ήπειρο και την νήσο Usedom (ποταμός Peene συμπεριλαμβανομένων του λιμένα Wolgast, των κλειστών νερών, και της λιμνοθάλασσας του Stettin): προς ανατολάς μέχρι τη γραμμή των γερμανοπολωνικών συνόρων που διασχίζει τη λιμνοθάλασσα του Stettin.

Γαλλική Δημοκρατία

Seine: μετά τη γέφυρα Jeanne d'Arc στη Rouen.

Garonne και Gironde μετά την πέτρινη γέφυρα στο Bordeaux κατάντη.

Rhτne: μετά τη γέφυρα Trinquetaille στην Arles, προς την κατεύθυνση του ρεύματος και πέρα προς τη Μασσαλία.

Dordogne: κατάντη από την πέτρινη γέφυρα στο Libourne.

Loire: κατάντη από τη γέφυρα Haudaudine του βραχίονα του Madeleine και κατάντη από τη γέφυρα Pirmil στον βραχίονα του Pirmil.

Βασίλειο των Κάτω Χωρών

Dollard.

Ems.

Waddenzee: συμπεριλαμβανομένων και των συνδέσμων με τη Βόρεια Θάλασσα.

Ijsselmeer: συμπεριλαμβανομένου του Markermeer και του Ijmeer, όχι όμως του Gouwzee.

Το Waterweg του Ρότερνταμ και ο Scheur.

Το δυτικό Caland Kanaal από το λιμένα του Benelux.

Hollandsch Diep.

Breediep, Beerkanaal και οι συνδεδεμένοι λιμένες του.

Haringvliet και Vuile Gat: συμπεριλαμβανομένων των πλωτών οδών που βρίσκονται μεταξύ, αφενός, Goeree-Overflakkee και, αφετέρου, Voorne-Putten και Hoekse Waard.

Hellegat.

Volkerak.

Krammer.

Grevelingenmeer και Brouwerschavense Gat: συμπεριλαμβανομένων όλων των πλωτών οδών μεταξύ Schouwen-Duiveland και Goeree-Overflakkee.

Keten, Mastgat, Zijpe, Ανατολικός Escaut και Roompot: συμπεριλαμβανομένων όλων των πλωτών οδών που βρίσκονται μεταξύ, αφενός, Walcheren, Βόρειου Beveland και Νότιου Beveland και, αφετέρου, Schouwen-Duiveland και Tholen εκτός από το κανάλι Escaut-Ρήνου.

Escaut και Δυτικός Escaut και οι θαλάσσιες εκβολές του, συμπεριλαμβανομένων των πλωτών οδών που βρίσκονται μεταξύ της Ζηλανδικής Φλάνδρας αφενός και του Walchern και του Νότιου Beveland εκτός από το κανάλι Escaut-Ρήνου αφετέρου.

ΚΕΦΑΛΑΙΟ II

Ζώνη 3

Δημοκρατία της Αυστρίας

Δούναβης: από το σύνορα με τη Γερμανία έως τα σύνορα με τη Σλοβακία.

Inn: από τις εκβολές μέχρι το σταθμό παραγωγής ηλεκτρικής ενέργειας του Passau-Ingling.

Traun: από τις εκβολές έως το km 1,80.

Enns: από τις εκβολές έως το km 2,70.

March: έως km 6,00.

Βασίλειο του Βελγίου

Schelde Maritime (κατάντη του όρμου της Αμβέρσας).

Ομοσπονδιακή Δημοκρατία της Γερμανίας

Δούναβης: από το Kelheim (km 2 414,72) μέχρι τα γερμανοαυστριακά σύνορα.

Ρήνος: από τα γερμανοελβετικά σύνορα μέχρι τα γερμανοολλανδικά σύνορα.

Έλβας: την εκβολή του Elbe-Seiten-Canal, το χαμηλότερο όριο του λιμανιού του Αμβούργου.

Mόritz.

Γαλλική Δημοκρατία

Ρήνος.

Βασίλειο των Κάτω Χωρών

Ρήνος.

Sneekermeer, Koevordermeer, Heegermeer, Fluessen, Slotermeer, Tjeukemeer, Beulakkerwijde, Belterwijde, Ramsdiep, Ketelmeer, Zwartenmeer, Veluwemeer, Eemmeer, Alkmaardermeer, Gouwzee, Buiten Ij, afesloten Ij, Noordzeekanaal, λιμάνι του Ijmuiden, Λιμενικός τομέας του Ρότερνταμ, Nieuwe Maas, Noord, Oude Maas, Beneden Merwede, Nieuwe Merwede, Dordische Kil, Boven Merwede, Waal, Bijlandsch Canal, Boven Rijn, Pannersdensch Canal, Gledersche Ijssel, Neder Rijn, Lek, κανάλι του Άμστερνταμ Ρήνου, Veerse Meer, Κανάλι Escaut-Ρήνου μέχρι τις εκβολές στο Volkerak, Amer, Bergsche Maas, ο Meuse κάτω του Venlo, Gooimeer, Europort, Calandkanaal (ανατολικά του λιμένα Benelux), Hartelkanaal.

ΚΕΦΑΛΑΙΟ III

Ζώνη 4

Δημοκρατία της Αυστρίας

Thaya: μέχρι το Bernhardsthal.

March: άνω του km 6,00.

Βασίλειο του Βελγίου

Όλο το βελγικό δίκτυο, εκτός από την οδό της ζώνης 3.

Ομοσπονδιακή Δημοκρατία της Γερμανίας

Όλες οι ομοσπονδιακές πλωτές οδοί, εκτός από τις οδούς 1, 2 και 3.

Γαλλική Δημοκρατία

Όλο το γαλλικό δίκτυο, εκτός από τις οδούς των ζωνών 1, 2 και 3.

Βασίλειο των Κάτω Χωρών

Όλοι οι άλλοι ποταμοί, κανάλια και εσωτερικές θάλασσες που δεν αναφέρονται στις ζώνες 1, 2 και 3

Ιταλική Δημοκρατία

Πάδος: από την Piacenza μέχρι την εκβολή.

Κανάλι Μιλάνου-Κρεμόνας, ποταμός Πο: το τελικό τμήμα 15 km που συνδέεται με τον Πο.

Ποταμός Mincio: από τη Mantua, Governolo μέχρι τον Πο.

Υδραγωγός Φεράρας: από τον Πάδο (Pontelagoscuro), Φεράρα μέχρι το Porto Garibaldi (πλωτή οδός της Φεράρας).

Κανάλια του Brondolo και του Valle: από τον Πάδο μέχρι την λιμνοθάλασσα της Βενετίας.

Κανάλι Fissero-Tartaro-Canalbianco: από την Adria μέχρι τον ανατολικό Πάδο.

Παραλία της Βενετίας: από τη λιμνοθάλασσα της Βενετίας μέχρι το Grado.

Μεγάλο Δουκάτο του Λουξεμβούργου

Moselle.

ΠΑΡΑΡΤΗΜΑ ΙΙ

ΕΛΑΧΙΣΤΕΣ ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΑ ΠΛΟΙΑ ΠΟΥ ΧΡΗΣΙΜΟΠΟΙΟΥΝ ΤΙΣ ΠΛΩΤΕΣ ΟΔΟΥΣ ΤΩΝ ΖΩΝΩΝ 1, 2, 3 ΚΑΙ 4

ΜΕΡΟΣ I

ΚΕΦΑΛΑΙΟ 1 ΓΕΝΙΚΑ

Άρθρο 1.01 Ορισμοί

Για την εφαρμογή της παρούσας οδηγίας χρησιμοποιούνται οι ακόλουθοι όροι:

Είδη σκάφους

1. «Σκάφος» σημαίνει πλοίο ή πλωτός εξοπλισμός.

2. «Πλοίο» σημαίνει πλοίο εσωτερικής ναυσιπλοΐας ή ποντοπόρο πλοίο.

3. «Πλοίο εσωτερικής ναυσιπλοΐας» σημαίνει ένα πλοίο προοριζόμενο αποκλειστικά ή κυρίως για ναυσιπλοΐα σε εσωτερικές πλωτές οδούς.

4. «Ποντοπόρο πλοίο» σημαίνει ένα πλοίο αναγνωρισμένο και προοριζόμενο κυρίως για ναυσιπλοΐα στις ανοικτές θάλασσες ή ακτοπλοΐα.

5. «Αυτοκινούμενο πλοίο» σημαίνει ένα κοινό αυτοκινούμενο πλοίο ή αυτοκινούμενη δεξαμενή.

6. «Αυτοκινούμενη δεξαμενή» σημαίνει ένα πλοίο που προορίζεται για τη μεταφορά εμπορευμάτων μέσα σε σταθερές δεξαμενές και που είναι κατασκευασμένο για ανεξάρτητη ναυσιπλοΐα με τα δικά του μηχανικά μέσα πρόωσης.

7. «Κοινό αυτοκινούμενο πλοίο» σημαίνει ένα πλοίο, εκτός από τις αυτοκινούμενες δεξαμενές, που προορίζεται για τη μεταφορά εμπορευμάτων και που είναι κατασκευασμένο για ανεξάρτητη ναυσιπλοΐα με τα δικά του μηχανικά μέσα πρόωσης.

8. «Ποταμόπλοιο διώρυγας» σημαίνει ένα πλοίο εσωτερικής ναυσιπλοΐας που δεν υπερβαίνει τα 38,5 m κατά μήκος και τα 5,05 m κατά πλάτος.

9. «Ρυμουλκό» σημαίνει ένα πλοίο που είναι ειδικά κατασκευασμένο για να ρυμουλκεί.

10. «Ωστικό ρυμουλκό» σημαίνει ένα πλοίο που είναι ειδικά κατασκευασμένο για να ωθεί μία ωθούμενη συνοδεία.

11. «Μαούνα» σημαίνει μία κοινή μαούνα ή μαούνα-δεξαμενή.

12. «Μαούνα-δεξαμενή» σημαίνει ένα πλοίο που προορίζεται για τη μεταφορά εμπορευμάτων σε σταθερές δεξαμενές, είναι κατασκευασμένο για να ρυμουλκείται και δεν είναι εφοδιασμένο με μηχανικά μέσα πρόωσης ή είναι εφοδιασμένο με μηχανικά μέσα πρόωσης τα οποία του επιτρέπουν μόνο μικρές μετακινήσεις.

13. «Κοινή μαούνα» σημαίνει ένα πλοίο, εκτός από τις μαούνες-δεξαμενές, που προορίζεται για τη μεταφορά εμπορευμάτων, είναι κατασκευασμένο για να ρυμουλκείται και δεν είναι εφοδιασμένο με μηχανικά μέσα πρόωσης ή είναι εφοδιασμένο με μηχανικά μέσα πρόωσης τα οποία του επιτρέπουν μόνο μικρές μετακινήσεις.

14. «Φορτηγίδα» σημαίνει μία φορτηγίδα-δεξαμενή, κοινή φορτηγίδα ή φορτηγίδα πλοίου.

15. «Φορτηγίδα-δεξαμενή» σημαίνει ένα πλοίο που προορίζεται για τη μεταφορά εμπορευμάτων σε σταθερές δεξαμενές, είναι κατασκευασμένο ή ειδικά διαρρυθμισμένο για να ωθείται και δεν είναι εφοδιασμένο με μηχανικά μέσα πρόωσης ή είναι εφοδιασμένο με μηχανικά μέσα πρόωσης τα οποία του επιτρέπουν μόνο μικρές μετακινήσεις όταν δεν αποτελεί τμήμα ωθούμενης συνοδείας.

16. «Κοινή φορτηγίδα» σημαίνει ένα πλοίο, εκτός από τις φορτηγίδες-δεξαμενές, που προορίζεται για τη μεταφορά εμπορευμάτων, είναι κατασκευασμένο ή ειδικά διαρρυθμισμένο για να ωθείται και δεν είναι εφοδιασμένο με μηχανικά μέσα πρόωσης ή είναι εφοδιασμένο με μηχανικά μέσα πρόωσης τα οποία του επιτρέπουν μόνο μικρές μετακινήσεις όταν δεν αποτελεί τμήμα ωθούμενης συνοδείας.

17. «Φορτηγίδα πλοίου» σημαίνει μία ωθούμενη φορτηγίδα που είναι κατασκευασμένη για να μεταφέρεται πάνω σε ποντοπόρα πλοία και για ναυσιπλοΐα σε εσωτερικές πλωτές οδούς.

18. «Επιβατηγό πλοίο» σημαίνει ένα πλοίο που είναι κατασκευασμένο ή διαρρυθμισμένο για τη μεταφορά περισσότερων των δώδεκα προσώπων.

19. «Πλοίο ημερήσιων εκδρομών» σημαίνει ένα επιβατηγό πλοίο χωρίς καμπίνες για τη διανυκτέρευση επιβατών.

20. «Επιβατηγό πλοίο με καμπίνες» σημαίνει ένα επιβατηγό πλοίο που διαθέτει καμπίνες για διανυκτέρευση επιβατών.

21. «Πλωτός εξοπλισμός» σημαίνει ένα πλωτό υλικό με εγκαταστάσεις που προορίζονται για εργασία, όπως γερανοί, βυθοκόροι, κριοί, ανυψωτήρες.

22. «Σκάφος εργοταξίου» σημαίνει ένα κατάλληλο πλοίο που προορίζεται, σύμφωνα με τον τρόπο ναυπήγησής του και τον εξοπλισμό του, να χρησιμοποιείται σε εργοτάξια, όπως μία βυθοκόρος αποξήρανσης, ένας κάνθαρος ή μία μαούνα-ποντόνι, ένα ποντόνι ή ένα πλοίο τοποθέτησης ογκολίθων.

23. «Αθλητικό σκάφος» σημαίνει ένα πλοίο, εκτός από επιβατηγό, που προορίζεται για αθλητισμό ή αναψυχή.

24. «Πλωτή εγκατάσταση» σημαίνει μία πλωτή εγκατάσταση που, κανονικά, δεν προορίζεται για μετακίνηση, όπως μία εγκατάσταση λουτρού, μία νεωδόχος, μία προβλήτα, ένας νεώσικος.

25. «Πλωτό υλικό» σημαίνει μία σχεδία ή κατασκευή, σύνολο ή αντικείμενο ικανό για ναυσιπλοΐα εκτός από τα πλοία, τους πλωτούς εξοπλισμούς ή τις πλωτές εγκαταστάσεις.

Πρόσδεση σκαφών

26. «Συνοδεία» σημαίνει μία συνοδεία σταθερής σύζευξης ή ρυμουλκούμενης συνοδείας.

27. «Σχηματισμός» σημαίνει τη μορφή σύζευξης μίας σχεδίας.

28. «Συνοδεία σταθερής σύζευξης» σημαίνει μία ωθούμενη συνοδεία ή πλαγιοδετημένο σχηματισμό.

29. «Ωθούμενη συνοδεία» σημαίνει ένα σύνολο σκαφών με σταθερή σύζευξη, από τα οποία τουλάχιστον ένα βρίσκεται μπροστά από το ή τα δύο μηχανοκίνητα σκάφη που εξασφαλίζουν την πρόωση της συνοδείας και τα οποία καλούνται «ωστικά ρυμουλκά» 7 θεωρείται επίσης ως σταθερής σύζευξης, μία συνοδεία που αποτελείται από ένα ωστικό σκάφος και ένα ωθούμενο σκάφος συνεζευγμένα κατά τρόπο ώστε να καθίσταται δυνατή μία ελεγχόμενη συνάρθρωση.

30. «Πλαγιοδετημένος σχηματισμός» σημαίνει ένα σύνολο σκαφών που είναι συνεζευγμένα πλευρικά με σταθερό τρόπο και κανένα από τα οποία δεν βρίσκεται μποροστά από το σκάφος που εξασφαλίζει την προώθηση του συζεύγματος.

31. «Ρυμουλκούμενη συνοδεία» σημαίνει ένα σύνολο ενός ή περισσότερων σκαφών, πλωτών εγκαταστάσεων ή πλωτών υλικών, το οποίο ρυμουλκείται από ένα ή περισσότερα μηχανοκίνητα σκάφη που αποτελούν τμήμα της συνοδείας.

Ιδιαίτερες ζώνες των σκαφών

32. «Διαμέρισμα κυρίων μηχανών» σημαίνει το χώρο όπου είναι εγκατεστημένες οι προωστήριες μηχανές.

33. «Μηχανοστάσιο» σημαίνει ένα χώρο όπου είναι εγκατεστημένοι κινητήρες καύσης.

34. «Λεβητοστάσιο» σημαίνει ένα χώρο στον οποίο είναι τοποθετημένη μία εγκατάσταση παραγωγής ατμού ή θέρμανσης θερμαγωγού ελαίου και η οποία λειτουργεί με καύσιμο.

35. «Κλειστό υπερκατασκεύασμα» σημαίνει ένα υδατοστεγές άκαμπτο, συνεχές κατασκεύασμα με άκαμπτα τοιχώματα συνδεδεμένα με το κατάστρωμα μονίμως και υδατοστεγώς.

36. «Τιμονιέρα» σημαίνει ένα χώρο που είναι συγκεντρωμένα τα όργανα χειρισμού και ελέγχου που είναι απαραίτητα για τη διακυβέρνηση του πλοίου.

37. «Ενδιαίτημα» σημαίνει ένα χώρο που προορίζεται για τα πρόσωπα που ζουν συνήθως πάνω στο πλοίο, συμπεριλαμβανομένων των μαγειρείων, των αποθηκών τροφίμων, των αποχωρητηρίων, των λουτρών, των πλυντηρίων, των χώρων υποδοχής και των διαδρόμων, αλλά εκτός από την τιμονιέρα.

38. «Κύτος» σημαίνει το τμήμα του πλοίου, που χωρίζεται από τα εμπρός και προς τα πίσω με διαφράγματα, το οποίο είναι ανοικτό ή κλείνεται με καλύμματα στομίου κύτους και προορίζεται είτε για τη μεταφορά εμπορευμάτων συσκευασμένων ή χύμα είτε για την υποδοχή δεξαμενών οι οποίες δεν αποτελούν μέρος της γάστρας του πλοίου.

39. «Σταθερή δεξαμενή» σημαίνει μία δεξαμενή που αποτελεί μέρος του πλοίου και τα τοιχώματα της οποίας μπορεί να αποτελούνται είτε από αυτή καθεαυτή τη γάστρα του πλοίου είτε από περίβλημα που είναι ανεξάρτητο από τη γάστρα του πλοίου 7

40. «Χώρος εργασίας» σημαίνει κάθε χώρο όπου τα μέλη του πληρώματος πρέπει να ασκούν τα επαγγελματικά τους καθήκοντα, συμπεριλαμβανομένων της κλίμακας επιβιβάσεως, του φορτωτήρα, και της λέμβου του πλοίου.

41. «Δίοδος» σημαίνει το χώρο που προορίζεται για τη συνήθη κυκλοφορία των προσώπων και τη διακίνηση των εμπορευμάτων.

Όροι τεχνικής ναυτικής

42. «Επίπεδο μέγιστου βυθίσματος» σημαίνει το ίσαλο επίπεδο που αντιστοιχεί στο μέγιστο βύθισμα στο οποίο επιτρέπεται η ναυσιπλοΐα του πλοίου.

43. «Απόσταση ασφαλείας» σημαίνει την απόσταση μεταξύ του επιπέδου μεγίστου βυθίσματος και του παράλληλου επιπέδου που διέρχεται από το χαμηλότερο σημείο, πάνω από το οποίο το σκάφος δεν θεωρείται στεγανό.

44. «Ύψος εξάλων» «F» σημαίνει την απόσταση μεταξύ του επιπέδου μεγίστου βυθίσματος και του παράλληλου επιπέδου που περνά από το χαμηλότερο σημείο του πλευρικού διαδρόμου καταστρώματος ή, αν δεν υπάρχει πλευρικός διάδρομος καταστρώματος, από το χαμηλότερο σημείο της υψηλότερης ακμής του περιβλήματος.

45. «Γραμμή περιθωρίου βυθίσεως» σημαίνει τη νοητή γραμμή που χαράσσεται επί του περιβλήματος σε απόσταση τουλάχιστον 10 cm κάτω από το κατάστρωμα στεγανών και τουλάχιστον 10 cm κάτω από το χαμηλότερο μη στεγανό σημείο του περιβλήματος. Αν δεν υπάρχει κατάστρωμα στεγανών, η γραμμή αυτή θεωρείται ότι βρίσκεται σε απόσταση τουλάχιστον 10 cm κάτω από τη χαμηλότερη γραμμή έως την οποία το εξωτερικό περίβλημα είναι στεγανό.

46. «Ποσότητα εκτοπιζόμενου νερού» «V» σημαίνει τον όγκο του εκτοπιζόμενου νερού από το εμβαπτιζόμενο πλοίο και ο οποίος εκφράζεται σε m³.

47. «Εκτόπισμα» «D» σημαίνει το συνολικό βάρος του πλοίου, συμπεριλαμβανομένου του φορτίου, εκφραζόμενο σε τόνους.

48. «Συντελεστής εκτοπίσματος» «d» σημαίνει το λόγο μεταξύ της ποσότητας του εκτοπιζόμενου νερού και του γινομένου του μήκους επί το πλάτος επί το βύθισμα Τ.

49. «Πλευρική επιφάνεια εξάλων» «S» σημαίνει την πλευρική επιφάνεια του πλοίου πάνω από την ισαλογραμμή που εκφράζεται σε m².

50. «Κατάστρωμα στεγανών» σημαίνει το κατάστρωμα μέχρι του οποίου εξικνούνται τα απαιτούμενα στεγανά διαφράγματα και από το οποίο μετριέται το ύψος εξάλων.

51. «Διάφραγμα» σημαίνει ένα τοίχωμα ορισμένου ύψους, γενικώς κάθετο, που προορίζεται για το διαχωρισμό του πλοίου σε διαμερίσματα και εκτείνεται έως τον πυθμένα του πλοίου, το εξωτερικό περίβλημα ή άλλα διαφράγματα.

52. «Εγκάρσιο διάφραγμα» σημαίνει ένα διάφραγμα που εκτείνεται από τη μία πλευρά του πλοίου έως την άλλη.

53. «Τοίχωμα» σημαίνει μία διαχωριστική επιφάνεια, γενικώς κάθετη.

54. «Διαχωριστικό τοίχωμα» σημαίνει ένα μη υδατοστεγές τοίχωμα.

55. «Μήκος» «L» σημαίνει το μέγιστο μήκος της γάστρας του πλοίου σε m εξαιρουμένων του πηδαλίου και του προβόλου.

56. «Ολικό μήκος» σημαίνει το μέγιστο μήκος του σκάφους σε m συμπεριλαμβανομένων όλων των σταθερών εγκαταστάσεων όπως είναι τα μέρη του μηχανισμού πηδαλιουχίας ή προώσεως, οι μηχανικές διατάξεις και τα παρόμοια.

57. «Μήκος» «LF» σημαίνει το μήκος της γάστρας του πλοίου σε m, το οποίο μετρείται στο επίπεδο μέγιστου βυθίσματος του πλοίου.

58. «Πλάτος» ή «Β» σημαίνει το μέγιστο πλάτος της γάστρας του πλοίου σε m, το οποίο μετρείται στο εξωτερικό του περιβλήματος (εξαιρουμένων των τροχών των τροχήλατων πλοίων, των παραβλημάτων κ.λπ.).

59. «Ολικό πλάτος» σημαίνει το μέγιστο πλάτος του σκάφους σε m, συμπεριλαμβανομένων όλων των σταθερών εγκαταστάσεων, όπως είναι οι τροχοί των τροχήλατων πλοίων, τα περιζώματα, οι μηχανικές διατάξεις και τα παρόμοια.

60. «Πλάτος» «BF» σημαίνει το πλάτος της γάστρας του πλοίου σε m, το οποίο μετρείται στο εξωτερικό του περιβλήματος στο επίπεδο μέγιστου βυθίσματος του πλοίου.

61. «Πλευρικό ύψος» «Η» σημαίνει τη μικρότερη κάθετη απόσταση μεταξύ της ανώτατης ακμής της τρόπιδας και του χαμηλότερου σημείου του καταστρώματος στην πλευρά του πλοίου.

62. «Βύθισμα» «Τ» σημαίνει την κάθετη απόσταση μεταξύ του χαμηλότερου σημείου της γάστρας του πλοίου έξω από τους νομείς ή της τρόπιδας και του επιπέδου μεγίστου βυθίσματος του πλοίου 7

63. «Ορθία της πρώρας» σημαίνει την κάθετο γραμμή στο μπροστινό σημείο της τομής της γάστρας του πλοίου με το επίπεδο μέγιστου βυθίσματος.

64. «Ελεύθερο πλάτος του πλευρικού διαδρόμου καταστρώματος» σημαίνει την απόσταση μεταξύ της καθέτου γραμμής που διέρχεται από το πιο προεξέχον μέρος του πλευρικού διαδρόμου καταστρώματος στην πλευρά του παραπέτου και της καθέτου γραμμής που διέρχεται από την εσωτερική ακμή του αντιολισθητικού συστήματος (χειραγωγοί, προεξοχές για τα πόδια) στην εξωτερική πλευρά του πλευρικού διαδρόμου καταστρώματος.

Μηχανισμός πηδαλιουχίας

65. «Μηχανισμός πηδαλιουχίας» σημαίνει όλο τον απαιτούμενο εξοπλισμό για την πηδαλιουχία του πλοίου, έτσι ώστε να εξασφαλίζεται η ικανότητα ελιγμών που προβλέπεται στο κεφάλαιο 5 του παρόντος παραρτήματος.

66. «Πηδάλιο» το ή τα πηδάλια με τον άξονα, συμπεριλαμβανομένων του τόξου του πηδαλίου και των στοιχείων σύνδεσης με το μηχάνημα πηδαλιουχίας.

67. «Μηχάνημα πηδαλιουχίας» σημαίνει το τμήμα του μηχανισμού πηδαλιουχίας το οποίο προκαλεί την κίνηση του πηδαλίου.

68. «Χειριστήριο πηδαλιουχίας» σημαίνει το χειριστήριο του μηχανήματος πηδαλιουχίας, μεταξύ της πηγής ισχύος και του μηχανήματος πηδαλιουχίας.

69. «Πηγή ισχύος» σημαίνει το σύστημα που παρέχει ισχύ στο χειριστήριο πηδαλιουχίας και στο μηχανισμό χειρισμού και η οποία προέρχεται από το δίκτυο του πλοίου, από συσσωρευτές ή από μηχανή εσωτερικής καύσεως.

70. «Μηχανισμός χειρισμού» σημαίνει τα εξαρτήματα και τα κυκλώματα τα σχετικά με το χειρισμό ενός μηχανοκίνητου χειριστηρίου πηδαλιουχίας.

71. «Εγκατάσταση χειριστηρίου μηχανήματος πηδαλιουχίας» σημαίνει το χειριστήριο του μηχανήματος πηδαλιουχίας, του μηχανισμού χειρισμού και την πηγή ισχύος του.

72. «Χειροκίνητο χειριστήριο» σημαίνει το σύστημα διά του οποίου το πηδάλιο κινείται με χειροκίνητο τροχό χειρισμού, μέσω μηχανικής ή υδραυλικής μετάδοσης, χωρίς πρόσθετη πηγή ισχύος.

73. «Χειροκίνητο υδραυλικό χειριστήριο» σημαίνει χειροκίνητο χειριστήριο με υδραυλική μετάδοση κίνησης.

74. «Ρυθμιστής ταχύτητας στροφής» τον εξοπλισμό που θέτει και διατηρεί αυτόματα μία ορισμένη ταχύτητα στροφής του πλοίου σύμφωνα με προεπιλεγμένες τιμές.

75. «Τιμονιέρα διαρρυθμισμένη για την οδήγηση με ραντάρ από ένα άτομο» σημαίνει τιμονιέρα διαρρυθμισμένη κατά τρόπο ώστε, κατά τη διάρκεια ναυσιπλοΐας με ραντάρ, να μπορεί το πλοίο να διευθύνεται από ένα μόνο άτομο.

Ιδιότητες των στοιχείων κατασκευής και των υλικών

76. «Υδατοστεγές» σημαίνει ένα στοιχείο κατασκευής ή διάταξη που έχουν διαρρυθμιστεί ώστε να εμποδίζουν τη διείσδυση νερού.

77. «Ανθεκτικό στις ψεκάδες της θάλασσας και στην κακοκαιρία» σημαίνει ένα στοιχείο κατασκευής ή διάταξη που έχουν διαρρυθμιστεί ώστε να επιτρέπουν τη διείσδυση μόνο μίας ασήμαντης ποσότητας νερού υπό κανονικές συνθήκες.

78. «Αεριοστεγές» σημαίνει ένα στοιχείο κατασκευής ή διάταξη που έχουν διαρρυθμιστεί ώστε να εμποδίζουν τη διείσδυση αερίου ή ατμών.

79. «Άκαυστο» σημαίνει ένα υλικό που δεν καίγεται ούτε εκπέμπει εύφλεκτους ατμούς σε ποσότητα αρκετή για να αναφλεγεί όταν θερμαίνεται σε θερμοκρασία 750 °C περίπου.

80. «Δυσανάφλεκτο» σημαίνει υλικό που μόνο δύσκολα μπορεί να αναφλεγεί ή η επιφάνεια του οποίου μόνο δύσκολα μπορεί να αναφλεγεί και το οποίο εμποδίζει κατάλληλα την εξάπλωση της φωτιάς.

81. «Επιβραδυντικό της φωτιάς» σημαίνει τμήμα κατασκευής ή διάταξη που πληροί ορισμένες προδιαγραφές αντίθεσης στη φωτιά.

Άλλες έννοιες

82. Ως «αναγνωρισμένοι νηογνώμονες» θεωρούνται οι ακόλουθοι: Germanischer Lloyd, Bureau Veritas και Lloyd's Register of Shipping.

83α. Το «κοινοτικό πιστοποιητικό» είναι το πιστοποιητικό το οποίο, σύμφωνα με το άρθρο 3 της οδηγίας, χορηγείται από τις αρμόδιες αρχές ενός κράτους μέλους για τα πλοία που πληρούν τις τεχνικές προδιαγραφές που προβλέπονται στο παρόν παράρτημα.

83β. «Σύμφωνα με το άρθρο 4, παράγραφος 2, της οδηγίας, το «συμπληρωματικό κοινοτικό πιστοποιητικό» απαιτείται επιπλέον του πιστοποιητικού του Ρήνου όσον αφορά τις πλωτές οδούς των ζωνών 1 και 2, καθώς και των ζωνών 3 και 4 αν τα πλοία θέλουν να επωφεληθούν από τις τεχνικές απλουστεύσεις που προβλέπονται για τις πλωτές οδούς των δύο τελευταίων αυτών ζωνών.

84. «Όργανα επιθεωρήσεως» είναι οι αρμόδιες αρχές που ορίζονται από τα κράτη μέλη και οι οποίες επιθεωρούν τα πλοία βάσει των διατάξεων του παρόντος παραρτήματος και χορηγούν το ή τα πιστοποιητικά.

Άρθρο 1.02 (χωρίς περιεχόμενο)

Άρθρο 1.03 (χωρίς περιεχόμενο)

Άρθρο 1.04 (χωρίς περιεχόμενο)

Άρθρο 1.05 (χωρίς περιεχόμενο)

Άρθρο 1.06 Προδιαγραφές προσωρινού χαρακτήρα

Η αρμόδια αρχή μπορεί, εφαρμόζοντας τη διαδικασία η οποία προβλέπεται στο άρθρο 19 της οδηγίας, να θεσπίσει προδιαγραφές προσωρινού χαρακτήρα, όταν τούτο κρίνεται απαραίτητο, προκειμένου να διενεργηθούν δοκιμές κατά τρόπο ο οποίος δεν βλάπτει την ασφάλεια ή την ευρυθμία της ναυσιπλοΐας. Οι προδιαγραφές αυτές μπορεί να έχουν ισχύ τριών ετών κατά μέγιστο όριο.

Άρθρο 1.07 Διοικητικές οδηγίες στα όργανα επιθεώρησης

Προκειμένου να διευκολυνθεί και να εναρμονισθεί η εφαρμογή της παρούσας οδηγίας, μπορεί να υιοθετηθούν διοικητικές οδηγίες στα όργανα επιθεώρησης μετά από προσφυγή στη διαδικασία η οποία προβλέπεται στο άρθρο 19 της οδηγίας.

Οι διοικητικές οδηγίες αυτές γνωστοποιούνται στα όργανα επιθεώρησης από τις αρμόδιες αρχές.

Τα όργανα επιθεώρησης οφείλουν να τηρούν τις εν λόγω διοικητικές οδηγίες.

ΚΕΦΑΛΑΙΟ 2 ΔΙΑΔΙΚΑΣΙΑ

Άρθρο 2.01 Όργανα επιθεώρησης

1. Τα κράτη μέλη συγκροτούν όργανα επιθεώρησης σε ορισμένους κατάλληλους λιμένες.

2. Τα όργανα επιθεώρησης αποτελούνται από ένα πρόεδρο και εμπειρογνώμονες.

Σε κάθε όργανο επιθεώρησης συμμετέχουν οι ακόλουθοι τουλάχιστον εμπειρογνώμονες:

α) ένας υπάλληλος της αρμόδιας για την εσωτερική ναυσιπλοΐα αρχής 7

β) ένας εμπειρογνώμονας σε θέματα ναυπήγησης σκαφών εσωτερικής ναυσιπλοΐας και των μηχανών 7

γ) ένας ναυτικός εμπειρογνώμονας κάτοχος πιστοποιητικού κυβερνήτη σκάφους.

3. Ο πρόεδρος και οι εμπειρογνώμονες κάθε οργάνου επιθεώρησης ορίζονται από τις αρχές των κρατών στα οποία υπάγονται.

4. Τα όργανα επιθεώρησης μπορεί να συνδράμουν ειδικοί εμπειρογνώμονες σύμφωνα με τις ισχύουσες εθνικές διατάξεις.

Άρθρο 2.02 Αίτηση επιθεώρησης

1. Η διαδικασία για την υποβολή αίτησης επιθεώρησης και ο καθορισμός του τόπου και του χρόνου της εμπίπτουν στην αρμοδιότητα των αρχών που εκδίδουν τα πιστοποιητικά. Το όργανο ελέγχου ορίζει τα έγγραφα τα οποία πρέπει να του υποβληθούν. Η διαδικασία είναι τέτοια ώστε να είναι δυνατή η διενέργεια της επιθεώρησης μέσα σε εύλογο χρονικό διάστημα μετά την υποβολή της αίτησης.

2. Ο ιδιοκτήτης πλοίου το οποίο δεν υπόκειται στην παρούσα οδηγία ή ο εκπρόσωπός του μπορεί να ζητήσει πιστοποιητικό επιθεώρησης. Το πιστοποιητικό επιθεώρησης χορηγείται κατόπιν αιτήσεώς του εάν το πλοίο συμμορφώνεται προς τις προδιαγραφές της παρούσας οδηγίας.

Άρθρο 2.03 Προσκόμιση του πλοίου για επιθεώρηση

1. Ο πλοιοκτήτης ή ο εκπρόσωπός του πρέπει να προσκομίσουν το πλοίο κατά την επιθεώρηση χωρίς φορτίο, καθαρό και εξαρτημένο. Είναι επίσης υποχρεωμένος να παρέχει την απαραίτητη βοήθεια κατά την επιθεώρηση, π.χ. να προμηθεύει κατάλληλη βάρκα και προσωπικό, να διευκολύνει την εξέταση των μερών της γάστρας ή των εγκαταστάσεων που δεν είναι άμεσα προσιτές ή ορατές.

2. Η επιτροπή επιθεώρησης κατά την πρώτη επιθεώρηση οφείλει να απαιτήσει μία επιθεώρηση έξω από το νερό. Είναι δυνατόν να μην διενεργηθεί επιθεώρηση έξω από το νερό εφόσον προσκομισθεί πιστοποιητικό κλάσεως ή βεβαίωση αναγνωρισμένου νηογνώμονα σύμφωνα με την οποία η κατασκευή συμμορφώνεται στις προδιαγραφές του. Σε περίπτωση συμπληρωματικής ή ειδικής επιθεώρησης, η επιτροπή μπορεί να ζητήσει τη διενέργεια επιθεώρησης έξω από το νερό.

Το όργανο επιθεώρησης μπορεί να πραγματοποιήσει δοκιμές κατά τη λειτουργία κατά την πρώτη επιθεώρηση αυτοκινούμενων πλοίων ή συνοδειών ή σε περίπτωση σημαντικών τροποποίησεων των μηχανισμών προώθησης ή πηδαλιουχίας.

3. Το όργανο επιθεώρησης μπορεί να απαιτήσει συμπληρωματικές επιθεωρήσεις και δοκιμές καθώς και άλλα δικαιολογητικά έγγραφα. Η διάταξη αυτή εφαρμόζεται, επίσης, και κατά τη φάση της ναυπήγησης του σκάφους.

Άρθρο 2.04 (χωρίς περιεχόμενο)

Άρθρο 2.05 Προσωρινό πιστοποιητικό επιθεώρησης

1. Το όργανο επιθεώρησης μπορεί να εκδώσει προσωρινό πιστοποιητικό επιθεώρησης:

α) σε σκάφη τα οποία επιθυμούν να υποβληθούν σε επιθεώρηση οργάνου επιθεώρησης της επιλογής τους με σκοπό την έκδοση πιστοποιητικού επιθεώρησης 7

β) στα σκάφη τα οποία προσωρινά δεν διαθέτουν πιστοποιητικό επιθεώρησης στις περιπτώσεις του άρθρου 2.07 ή στις περιπτώσεις οι οποίες αναφέρονται στα άρθρα 12 και 16 της παρούσας οδηγίας 7

γ) στα σκάφη των οποίων τα πιστοποιητικά επιθεώρησης βρίσκονται στο στάδιο της σύνταξης μετά από θετική επιθεώρηση 7

δ) στα σκάφη τα οποία δεν πληρούν όλους τους όρους για τη χορήγηση του πιστοποιητικού επιθεώρησης το οποίο αναφέρεται στο παράρτημα III (κοινοτικό πιστοποιητικό) ή στο παράρτημα IV (συμπληρωματικό κοινοτικό πιστοποιητικό) 7

ε) στα σκάφη τα οποία έχουν υποστεί ζημίες έτσι ώστε η κατάστασή τους να μην συμμορφώνεται πλέον προς το πιστοποιητικό 7

στ) στις πλωτές εγκαταστάσεις ή τα πλωτά υλικά όταν οι αρμόδιες για τις ειδικές μεταφορές αρχές εξαρτούν την έγκριση για τη διενέργεια ειδικής μεταφοράς από τη χορήγηση ενός παρομοίου πιστοποιητικού επιθεώρησης. Οι ειδικές μεταφορές μπορούν να εκτελεστούν μόνο με ειδική έγκριση των αρχών οι οποίες είναι αρμόδιες για τις διαδρομές οι οποίες πρέπει να διανυθούν. Διέπονται από τις προδιαγραφές τις οποίες οι αρχές ορίζουν για κάθε περίπτωση. Για κάθε ειδική μεταφορά πρέπει να ορισθεί οδηγός ο οποίος είναι κάτοχος πιστοποιητικού οδήγησης για το είδος σκάφους και τη διαδρομή η οποία πρέπει να πραγματοποιηθεί.

2. Το προσωρινό πιστοποιητικό επιθεώρησης συντάσσεται σύμφωνα με το υπόδειγμα το οποίο εμφαίνεται στο παράρτημα VI εφόσον κρίνεται ότι διασφαλίζεται επαρκώς η πλοϊμότητα του σκάφους, της πλωτής εγκατάστασης, ή του πλωτού υλικού.

Το εν λόγω πιστοποιητικό πρέπει να περιλαμβάνει του όρους τους οποίους το όργανο επιθεώρησης κρίνει απαραίτητους και θα ισχύει:

α) στις περιπτώσεις οι οποίες αναφέρονται στην παράγραφο 1 στοιχεία α) και δ) έως στ), για ένα συγκεκριμένο ταξίδι το οποίο πρέπει να πραγματοποιηθεί εντός εύλογου προθεσμίας ενός μηνός κατ' ανώτατο όριο 7

β) στις περιπτώσεις οι οποίες αναφέρονται στην παράγραφο 1 στοιχεία β) και γ), για μία εύλογη διάρκεια.

Άρθρο 2.06 (χωρίς περιεχόμενο)

Άρθρο 2.07 Σημειώσεις και τροποποιήσεις του πιστοποιητικού επιθεώρησης

1. Ο πλοιοκτήτης ή ο αντιπρόσωπος του οφείλει να γνωστοποιήσει κάθε αλλαγή όσον αφορά την ιδιοκτησία του σκάφους, κάθε νέα καταμέτρηση, καθώς και κάθε αλλαγή του επίσημου αριθμού, του αριθμού νηολογίου ή του λιμένα νηολόγησης, σε ένα όργανο επιθεώρησης και να του αποστείλει το πιστοποιητικό επιθεώρησης για τροποποίηση.

2. Οποιοδήποτε όργανο επιθεώρησης μπορεί να εγγράψει κάθε σημείωση ή τροποποίηση του πιστοποιητικού επιθεώρησης.

3. Σε περίπτωση κατά την οποία ένα όργανο επιθεώρησης τροποποιεί ένα πιστοποιητικό ή εγγράφει μία σημείωση, οφείλει να πληροφορήσει σχετικά το όργανο επιθεώρησης το οποίο χορήγησε το πιστοποιητικό.

Άρθρο 2.08 (χωρίς περιεχόμενο)

Άρθρο 2.09 Συμπληρωματική επιθεώρηση

1. Το σκάφος πρέπει να υποβάλλεται σε συμπληρωματική επιθεώρηση πριν την εκπνοή της ισχύος του πιστοποιητικού επιθεώρησης.

2. Κατ' εξαίρεση, και ύστερα από αιτιολογημένη αίτηση του πλοιοκτήτη ή του αντιπροσώπου του, το όργανο επιθεώρησης μπορεί να χορηγήσει, χωρίς συμπληρωματική επιθεώρηση, παράταση της ισχύος του πιστοποιητικού η οποία δεν υπερβαίνει το ένα έτος. Η παράταση αυτή χορηγείται εγγράφως και πρέπει να φυλάσσεται επί του σκάφους.

3. Το όργανο επιθεώρησης το οποίο διενεργεί τη συμπληρωματική επιθεώρηση ορίζει εκ νέου τη διάρκεια ισχύος του πιστοποιητικού επιθεώρησης ανάλογα με τα αποτελέσματα της επιθεώρησης.

Η διάρκεια ισχύος πρέπει να αναφέρεται στο πιστοποιητικό επιθεώρησης και να κοινοποιηθεί στο όργανο επιθεώρησης το οποίο χορήγησε το πιστοποιητικό.

4. Εάν, αντί να παραταθεί η διάρκεια ισχύος ενός πιστοποιητικού επιθεώρησης, σύμφωνα με την παράγραφο 3, αντικατασταθεί τούτο από ένα νέο, το παλαιό πιστοποιητικό πρέπει να επιστραφεί στο όργανο επιθεώρησης το οποίο το χορήγησε.

Άρθρο 2.10 Εθελούσια επιθεώρηση

Ο πλοιοκτήτης ή ο αντιπρόσωπος του μπορεί να ζητήσει εθελούσια επιθεώρηση εκτός των επιθεωρήσεων που αναφέρονται στο άρθρο 15 της παρούσας οδηγίας ή των συμπληρωματικών οι οποίες αναφέρονται στο άρθρο 2.09.

Στην εν λόγω αίτηση πρέπει να δοθεί συνέχεια.

Άρθρο 2.11 (χωρίς περιεχόμενο)

Άρθρο 2.12 (χωρίς περιεχόμενο)

Άρθρο 2.13 (χωρίς περιεχόμενο)

Άρθρο 2.14 (χωρίς περιεχόμενο)

Άρθρο 2.15 Έξοδα

Ο πλοιοκτήτης ή ο αντιπρόσωπος του είναι υπεύθυνος για τα έξοδα της επιθεώρησης και της έκδοσης του πιστοποιητικού σύμφωνα με ειδικό τιμολόγιο που ορίζει κάθε κράτος μέλος.

Άρθρο 2.16 Πληροφορίες

Τα πρόσωπα τα οποία αποδεδειγμένα έχουν βάσιμο συμφέρον να γνωρίζουν το περιεχόμενο ενός πιστοποιητικού, μπορούν να λάβουν γνώση του από το όργανο το οποίο το εκδίδει. Το εν λόγω όργανο τους χορηγεί, με έξοδά τους, αποσπάσματα ή ακριβή αντίγραφα του πιστοποιητικού τα οποία φέρουν τον χαρακτηρισμό αυτό.

Άρθρο 2.17 Μητρώο πιστοποιητικών επιθεώρησης

1. Τα όργανα επιθεώρησης δίδουν αριθμό εισαγωγής στα πιστοποιητικά που εκδίδουν. Τηρούν μητρώο όλων των πιστοποιητικών που εκδίδουν.

2. Τα όργανα επιθεώρησης τα οποία εκδίδουν το πιστοποιητικό διατηρούν αντίγραφα όλων των πιστοποιητικών που έχουν εκδώσει και αναγράφουν σε αυτά όλες τις σημειώσεις και τις τροποποιήσεις καθώς και τις ακυρώσεις και αντικαταστάσεις των πιστοποιητικών.

Άρθρο 2.18 Επίσημος αριθμός

1. Το όργανο επιθεώρησης το οποίο χορηγεί το πιστοποιητικό επιθεώρησης σε ένα σκάφος το οποίο είναι νηολογημένο σε ένα κράτος μέλος, ή του οποίου ο λιμένας νηολόγησης βρίσκεται σε ένα κράτος μέλος, εγγράφει στο εν λόγω πιστοποιητικό τον επίσημο αριθμό ο οποίος χορηγήθηκε στο σκάφος από την αρμόδια υπηρεσία του κράτους του τόπου ή του λιμένα νηολόγησής του.

Όσον αφορά τα σκάφη τα οποία υπάγονται σε ένα τρίτο κράτος, ο επίσημος αριθμός ο οποίος πρέπει να εγγραφεί στο πιστοποιητικό επιθεώρησης που χορηγείται από την αρμόδια υπηρεσία του κράτους στο οποίο βρίσκεται το όργανο επιθεώρησης το οποίο έχει χορηγήσει το εν λόγω πιστοποιητικό.

Οι διατάξεις αυτές δεν εφαρμόζονται στα ποντοπόρα πλοία ή στα αθλητικά σκάφη.

2. Ο επίσημος αριθμός παραμένει αμετάβλητος καθ' όλη τη διάρκεια ζωής του σκάφους. Εντούτοις, εάν το σκάφος έχει νηολογηθεί σε ένα άλλο κράτος ή εάν ο λιμένας νηολόγησής του έχει μεταφερθεί, ο επίσημος αριθμός δεν ισχύει πλέον. Στην περίπτωση αυτή, το πιστοποιητικό επιθεώρησης πρέπει να παρουσιασθεί σε ένα όργανο επιθεώρησης το οποίο ακυρώνει την ένδειξη του επίσημου αριθμού ο οποίος δεν ισχύει πλέον και εγγράφει, ενδεχομένως, τον νέο επίσημο αριθμό, ο οποίος έχει χορηγηθεί από την αρμόδια υπηρεσία.

Άρθρο 2.19 Ισοδυναμίες και παρεκκλίσεις

1. Όταν οι διατάξεις του τμήματος II προβλέπουν, όσον αφορά ένα πλοίο, τη χρήση ή την ύπαρξη επί του σκάφους ορισμένων υλικών, εγκαταστάσεων ή εξοπλισμού, ή την υιοθέτηση ορισμένων κατασκευαστικών μέτρων ή ορισμένων διαρρυθμίσεων, το όργανο επιθεώρησης μπορεί, μετά από προσφυγή στη διαδικασία η οποία προβλέπεται στο άρθρο 19 της οδηγίας, να επιτρέψει για το εν λόγω πλοίο τη χρήση ή την ύπαρξη επί του σκάφους άλλων υλικών, εγκαταστάσεων ή εξοπλισμού, ή την υιοθέτηση άλλων κατασκευαστικών μέτρων ή άλλων διαρρυθμίσεων οι οποίες αναγνωρίζονται ως ισοδύναμες.

2. Το όργανο επιθεώρησης μπορεί να χορηγήσει δοκιμαστικά πιστοποιητικό περιορισμένης διάρκειας για ένα συγκεκριμένο πλοίο το οποίο παρουσιάζει νέες τεχνικές διατάξεις οι οποίες αποκλίνουν από τις προδιαγραφές του τμήματος II με την προϋπόθεση ότι οι διατάξεις αυτές είναι επαρκώς ασφαλείς.

3. Οι ισοδυναμίες και οι παρεκκλίσεις που αναφέρονται στις παραγράφους 1 και 2 πρέπει να εγγραφούν στο πιστοποιητικό επιθεώρησης. Οι ισοδυναμίες και οι παρεκκλίσεις οι οποίες αναφέρονται στις παραγράφους 1 και 2 πρέπει να κοινοποιηθούν στην Επιτροπή.

ΜΕΡΟΣ II

ΚΕΦΑΛΑΙΟ 3 ΥΠΟΧΡΕΩΣΕΙΣ ΓΙΑ ΤΗ ΝΑΥΠΗΓΗΣΗ

Άρθρο 3.01 Βασικός κανόνας

Τα πλοία πρέπει να κατασκευάζονται σύμφωνα με τους κανόνες της τέχνης.

Άρθρο 3.02 Στιβαρότητα και ευστάθεια

1. Η γάστρα του πλοίου πρέπει να έχει επαρκή στιβαρότητα προκειμένου να ανταποκρίνεται στη χρήση για τη οποία προορίζεται.

α) Σε περίπτωση νέων κατασκευών ή σημαντικών μετατροπών οι οποίες επηρεάζουν τη στιβαρότητα του πλοίου, η επάρκεια στιβαρότητας πρέπει να αποδειχθεί με την παρουσίαση απόδειξης ή οποία βασίζεται σε υπολογισμούς. Η απόδειξη αυτή δεν είναι υποχρεωτική σε περίπτωση παρουσίασης πιστοποιητικού κλάσεως ή βεβαίωσης αναγνωρισμένου νηογνώμονα.

β) Σε περίπτωση επιθεώρησης σύμφωνα με το άρθρο 2.09, το ελάχιστο πάχος των ελασμάτων πυθμένα, του υδροσυλλέκτη και της κυρίας πλευρικής κλίμακας πρέπει να ελεγχθούν σύμφωνα με τον ακόλουθο τρόπο:

Το ελάχιστο πάχος tmin δίδεται από τη μεγαλύτερη τιμή οποία προκύπτει από τους ακόλουθους τύπους:

1. για τα σκάφη μήκους άνω των 40 m: tmin = f 7 b 7 c (2,3 + 0,04 L) [mm] 7

για τα σκάφη των οποίων το μήκος είναι ίσο ή δεν υπερβαίνει τα 40 m: tmin = f 7 b 7 c (1,5 + 0,06 L) [mm], ωστόσο 3,0 mm τουλάχιστον.

2. tmin = 0,005 7 a √ T [mm]

Στους παραπάνω τύπους:

>ΘΕΣΗ ΠΗΝΑΚΑ>

b =συντελεστής για τα ελάσματα πυθμένα και για την κυρία πλευρική κλίμακα ή τα ελάσματα του υδροσυλλέκτη

>ΘΕΣΗ ΠΗΝΑΚΑ>

Για τον υπολογισμό του ελάχιστου πάχους των ελασμάτων υδροσυλλέκτη, μπορεί να ληφθεί f = 1 για την απόσταση διαχωρισμού των νομέων. Πάντως, το ελάχιστο πάχος των ελασμάτων υδροσυλλέκτη δεν μπορεί σε καμία περίπτωση να είναι κατώτερο του πάχους των ελασμάτων πυθμένα και κυρίας πλευρικής κλίμακας.

>ΘΕΣΗ ΠΗΝΑΚΑ>

Οι ελάχιστες τιμές οι οποίες υπολογίζονται σύμφωνα με τη μέθοδο αποτελούν οριακές τιμές λαμβανομένης υπόψη μίας κανονικής και ενιαίας φθοράς υπό τον όρο ότι χρησιμοποιείται ναυπηγικός χάλυβας και ότι τα εσωτερικά στοιχεία κατασκευής όπως οι νομείς, τα πλαίσια στήριξης, τα διαμήκη ή εγκάρσια φέροντα στοιχεία, είναι σε καλή κατάσταση και ότι καμία αλλοίωση της γάστρας δεν αποτελεί τεκμήριο υπερφόρτισης της διαμήκους ακαμψίας.

Εφόσον δεν επιτυγχάνονται πλέον οι τιμές αυτές, τα σχετικά ελάσματα πρέπει να επιδιορθωθούν ή να αντικατασταθούν. Πάντως, ένα μικρότερο πάχος, κατά 10 % κατ' ανώτατο όριο, είναι τοπικά επιτρεπτό.

2. Η σταθερότητα των πλοίων πρέπει να ανταποκρίνεται στη χρήση για την οποία προορίζονται.

Άρθρο 3.03 Γάστρα

1. Πρέπει να κατασκευάζονται στεγανά διαφράγματα τα οποία φθάνουν μέχρι το κατάστρωμα ή, εάν δεν υπάρχει κατάστρωμα, μέχρι την υψηλότερη ακμή του περιβλήματος στα ακόλουθα σημεία:

α) Ένα στεγανό σύγκρουσης σε κατάλληλη απόσταση από τις στείρα ώστε η πλευστότητα του φορτωμένου πλοίου να διασφαλίζεται με μία παραμένουσα απόσταση ασφαλείας 100 mm σε περίπτωση διείσδυσης υδάτων στο στεγανό διαμέρισμα το οποίο βρίσκεται μπροστά από το στεγανό σύγκρουσης.

Κατά κανόνα, η απαίτηση η οποία αναφέρεται στην πρώτη παράγραφο θεωρείται ότι πληρείται όταν το στεγανό σύγκρουσης βρίσκεται σε μία απόσταση, μετρημένη από την ορθία της πρώρας στο επίπεδο του μεγίστου βυθίσματος, μεταξύ 0,04 L + 2 m.

Εάν η απόσταση αυτή είναι ανώτερη από 0,04 L + 2 m η απαίτηση η οποία αναφέρεται στην παράγραφο 1 πρέπει να αποδειχθεί με υπολογισμό.

Η απόσταση μπορεί να μειωθεί έως 0,03 L. Στην περίπτωση αυτή, η απαίτηση η οποία αναφέρεται στην παράγραφο 1 πρέπει να αποδειχθεί με υπολογισμό με την υπόθεση ότι το διαμέρισμα εμπρός από το στεγανό σύγκρουσης και τα γειτνιάζοντα διαμερίσματα έχουν πλημμυρίσει.

β) Ένα πρυμναίο διάφραγμα της γάστρας σε κατάλληλη απόσταση από την πρύμνη για πλοία των οποίων το μέγιστο μήκος είναι ανωτέρω των 25 m.

2. Κανένα ενδιαίτημα ή εξοπλισμός απαραίτητος για την ασφάλεια ή τη λειτουργία του πλοίου δεν πρέπει να βρίσκεται εμπρός από το στεγανό διάφραγμα σύγκρουσης. Η προδιαγραφή αυτή δεν εφαρμόζεται στον εξαρτισμό αναφορικά με τις άγκυρες.

3. Τα ενδιαιτήματα, τα μηχανοστάσια και τα λεβητοστάσια, καθώς οι χώροι εργασίας που ενδεχομένως αποτελούν μέρος τους πρέπει να χωρίζονται από το κύτος με εγκάρσια υδατοστεγή διαφράγματα τα οποία ανέρχονται έως το κατάστρωμα.

4. Τα ενδιαιτήματα πρέπει να χωρίζονται από τα μηχανοστάσια και τα λεβητοστάσια καθώς και από το κύτος με αεροστεγή διαφράγματα και πρέπει να είναι ευχερώς προσιτά από το κατάστρωμα. Εάν δεν υπάρχει τέτοια πρόσβαση, πρέπει να υπάρχει έξοδος κινδύνου που να οδηγεί κατευθείαν στο κατάστρωμα.

5. Τα διαφράγματα τα οποία αναφέρονται στις παραγράφους 1 και 3 και ο διαχωρισμός των χώρων που αναφέρεται στην παράγραφο 4 δεν πρέπει να έχουν άνοιγμα.

Πάντως οι πόρτες στο πρυμναίο διάφραγμα και τα ανοίγματα για τον ελικοφόρο άξονα και τις σωληνώσεις επιτρέπονται με την προϋπόθεση ότι είναι κατασκευασμένα κατά τέτοιο τρόπο ώστε να μην μειώνεται η αποτελεσματικότητα των διαφραγμάτων αυτών και των χωρισμάτων των χώρων. Οι πόρτες στο πρυμναίο διάφραγμα πρέπει να φέρουν και στις δύο πλευρές την ακόλουθη επιγραφή η οποία πρέπει να είναι ευανάγνωστη:

«Η πόρτα αυτή πρέπει να κλειστεί ξανά αμέσως μετά το πέρασμα».

6. Οι υδροληψίες και οι εισαγωγές νερού καθώς και οι σωληνώσεις που συνδέονται με αυτές θεωρούνται στεγανές εάν είναι κατασκευασμένες κατά τέτοιο τρόπο ώστε να είναι αδύνατη κάθε ανεπιθύμητη εισροή νερού στο πλοίο.

Άρθρο 3.04 Μηχανοστάσια, λεβητοστάσια και αποθήκες καυσίμου

1. Τα μηχανοστάσια και τα λεβητοστάσια πρέπει να είναι διευθετημένα κατά τέτοιο τρόπο ώστε ο χειρισμός, η συντήρηση, και η επισκευή των εγκαταστάσεων που βρίσκονται εκεί να μπορεί να γίνονται εύκολα και ακίνδυνα.

2. Η αποθήκες υγρών καυσίμων ή λιπαντικού ελαίου και τα ενδιαιτήματα δεν πρέπει να έχουν κοινά τοιχώματα τα οποία σε κατάσταση κανονικής υπηρεσίας βρίσκονται υπό τη στατική πίεση των υγρών.

3. Τα τοιχώματα, οι οροφές και οι πόρτες των μηχανοστασίων, των λεβητοστασίων και των αποθηκών καυσίμων πρέπει να κατασκευάζονται από χάλυβα ή άλλο εξίσου άφλεκτο υλικό.

4. Πρέπει να υπάρχει ικανοποιητικός αερισμός των μηχανοστασίων των λεβητοστασίων και των άλλων χώρων στους οποίους μπορεί να αναπτυχθούν εύφλεκτα αέρια.

5. Οι κλίμακες με ή χωρίς προστατευτικό κάλυμμα που οδηγούν στα μηχανοστάσια, τα λεβητοστάσια και τις αποθήκες, πρέπει να είναι μόνιμα τοποθετημένες και κατασκευασμένες από χάλυβα ή άλλο εξίσου ανθεκτικό και άφλεκτο υλικό.

6. Τα μηχανοστάσια και τα λεβητοστάσια πρέπει να έχουν δύο εξόδους από τις οποίες η μία μπορεί να είναι έξοδος κινδύνου.

Είναι δυνατόν να μην υπάρχει δεύτερη έξοδος όταν:

α) η συνολική επιφάνεια (μέσο μήκος Χ μέσο πλάτος) του δαπέδου των μηχανοστασίων ή των λεβητοστασίων ή των αποθηκών καυσίμων δεν υπερβαίνει τα 35 m² και

β) η διαδρομή οπισθοδρόμησης από κάθε σημείο στο οποίο πρέπει να εκτελούνται οι χειρισμοί εξυπηρέτησης ή συντήρησης έως την έξοδο, ή τη βάση της κλίμακας πλησίον της εξόδου η οποία δίδει πρόσβαση στον ελεύθερο αέρα, δεν είναι μεγαλύτερη από 5 m και

γ) τοποθετείται πυροσβεστήρας στο σημείο συντήρησης το οποίο είναι το πλέον απομακρυσμένο από την πόρτα εξόδου και τούτο, επίσης, κατά παρέκκλιση του άρθρου 10.03 παράγραφος 1 στοιχείο ε), όταν η εγκατεστημένη ισχύς των μηχανών είναι μικρότερη ή ίση ως προς 100 kW.

7. Το ανώτατο επιτρεπόμενο όριο ηχητικής πίεσης στα μηχανοστάσια είναι 110 dB(A). Τα σημεία μετρήσεων επιλέγονται ανάλογα με τις εργασίες συντήρησης οι οποίες είναι απαραίτητες υπό συνθήκες κανονικής λειτουργίας της εγκατάστασης.

ΚΕΦΑΛΑΙΟ 4 ΑΠΟΣΤΑΣΗ ΑΣΦΑΛΕΙΑΣ, ΥΨΟΣ ΕΞΑΛΩΝ ΚΑΙ ΒΥΘΟΣΗΜΑΝΣΗ

Άρθρο 4.01 Απόσταση ασφαλείας

1. Η απόσταση ασφαλείας πρέπει να είναι 300 mm τουλάχιστον.

2. Για τα πλοία των οποίων τα ανοίγματα δεν κλείνουν στεγανά κατά ψεκάδων και κακοκαιρίας και για τα πλοία τα οποία πλέουν με ακάλυπτο κύτος, η απόσταση ασφαλείας αυξάνει ώστε κάθε ένα από τα ανοίγματα αυτά να βρίσκεται σε απόσταση 500 mm από το επίπεδο μέγιστου βυθίσματος.

Άρθρο 4.02 Ύψος εξάλων

1. Το ύψος εξάλων των πλοίων με συνεχές κατάστρωμα, χωρίς σιμότητα και χωρίς υπερκατασκευές, είναι 150 mm.

2. Για τα πλοία με σιμότητα και υπερκατασκευές, το ύψος των εξάλων υπολογίζεται με τον ακόλουθο τύπο:

F = 150 (1 - a) - >NUM>βv 7 Sev + βa 7 Sea

>DEN>15

[mm]

Στον τύπο αυτόν:

>ΘΕΣΗ ΠΗΝΑΚΑ>

3. Ο συντελεστής a υπολογίζεται με τον ακόλουθο τύπο:

a = >NUM>Σlea + Σlem + Σlev

>DEN>L

Στον τύπο αυτόν:

>ΘΕΣΗ ΠΗΝΑΚΑ>

Το αποτελεσματικό μήκος μιας υπερκατασκευής υπολογίζεται με τον ακόλουθο τύπο:

lem = l ( 2,5 7 >NUM>b

>DEN>B

- 1,5 ) 7 >NUM>h

>DEN>0,36

[m]

lev και = lea = l ( 2,5 7 >NUM>b

>DEN>Bl

- 1,5 ) 7 >NUM>h

>DEN>0,36

[m]

Στους τύπους αυτούς:

>ΘΕΣΗ ΠΗΝΑΚΑ>

Εάν ο λόγος >NUM>b

>DEN>B

ή αντίστοιχα >NUM>b

>DEN>Bl

είναι μικρότερος από 0,6 η τιμή της παρένθεσης πρέπει να θεωρείται ίση προς το 0, δηλαδή το αποτελεσματικό μήκος le της υπερκατασκευής πρέπει να θεωρείται ίσο με το 0.

4. Οι συντελεστές βv και βa υπολογίζονται με τους ακόλουθους τύπους:

βv = 1- >NUM>3 7 lev

>DEN>L

βa = 1- >NUM>3 7 lea

>DEN>L

5. Η εμπρόσθια αποτελεσματική σιμότητα και η οπίσθια αποτελεσματική σιμότητα υπολογίζονται αντίστοιχα με τους ακόλουθους τύπους:

Sev = Sv 7 p

Sea = Sa 7 p

Στους τύπους αυτούς:

>ΘΕΣΗ ΠΗΝΑΚΑ>

Πάντως, ο συντελεστής p δεν μπορεί να λαμβάνεται μεγαλύτερος από 1.

6. Εάν το βa 7 Sea είναι μεγαλύτερο από το βa 7 Sev, ως τιμή του βa 7 Sea λαμβάνεται η τιμή του βv 7 Sev.

Άρθρο 4.03 Ελάχιστο ύψος εξάλων

Έχοντας υπόψη τις μειώσεις που αναφέρονται στο άρθρο 4.02, το ελάχιστο ύψος εξάλων δεν πρέπει να είναι μικρότερο από 0 mm.

Άρθρο 4.04 Βυθοσήμανση

1. Το επίπεδο του μέγιστου βυθίσματος πρέπει να καθορίζεται έτσι ώστε να τηρούνται ταυτόχρονα οι προβλεπόμενες ελάχιστες αποστάσεις ασφάλειας. Πάντως, για λόγους ασφαλείας, το όργανο επιθεώρησης μπορεί να ορίσει μεγαλύτερη τιμή για την απόσταση ασφάλειας ή για το ύψος των εξάλων.

2. Το επίπεδο του μέγιστου βυθίσματος πρέπει να σημαίνεται με ευδιάκριτες και ανεξίτηλες βυθοσημάνσεις.

3. Οι βυθοσημάνσεις πρέπει να αποτελούνται από ορθογώνιο πλάτους 300 mm και ύψους 40 mm με βάση οριζόντια η οποία συμπίπτει με το μέγιστο επιτρεπόμενο βύθισμα. Διαφορετικές βυθοσημάνσεις πρέπει να συμπεριλαμβάνουν ένα παρόμοιο ορθογώνιο.

4. Κάθε πλοίο πρέπει να έχει τουλάχιστον τρία ζευγάρια βυθοσημάνσεις, το ένα στο μέσο και τα άλλα δύο σε απόσταση από την πρύμνη και την πλώρη ίση περίπου με το του μήκους του πλοίου.

Ωστόσο:

α) για τα πλοία μήκους μικρότερου από 40 m, αρκεί να υπάρχουν δύο ζευγάρια βυθοσημάνσεων, τοποθετημένες σε απόσταση από την πρύμνη και την πλώρη περίπου ίση με το Ό του μήκους του πλοίου 7

β) για τα πλοία που δεν προορίζονται για τη μεταφορά εμπορευμάτων, αρκεί ένα ζευγάρι βυθοσημάνσεις τοποθετημένες περίπου στο μέσο του πλοίου.

5. Οι σημάνσεις ή ενδείξεις οι οποίες, έπειτα από νέα επιθεώρηση πλοίου παύουν να ισχύουν, πρέπει να σβήνονται ή να σημαδεύονται ως άκυρες υπό την επίβλεψη του οργάνου επιθεώρησης. Εάν εξαφανισθεί οποιαδήποτε βυθοσήμανση, μπορεί να αντικατασταθεί μόνον υπό την επίβλεψη του οργάνου επιθεώρησης.

6. Όταν το πλοίο υποστεί καταμέτρηση, σύμφωνα με τη σύμβαση που ισχύει για την καταμέτρηση των πλοίων εσωτερικής ναυσιπλοΐας και το επίπεδο των ενδείξεων της καταμέτρησης ικανοποιεί τις προδιαγραφές του παρόντος κανονισμού, οι ενδείξεις καταμέτρησης επέχουν θέση βυθοσημάνσεων και γίνεται σχετική μνεία στο πιστοποιητικό.

Άρθρο 4.05 Μέγιστο βύθισμα για τα πλοία των οποίων το κύτος δεν καλύπτεται πάντοτε υδατοστεγώς κατά των ψεκάδων και της κακοκαιρίας

Εάν για ένα πλοίο το επίπεδο του μέγιστου βυθίσματος ορίζεται λαμβανομένου υπόψη ότι το κύτος μπορεί να καλυφθεί υδατοστεγώς κατά των ψεκάδων και της κακοκαιρίας και εάν η απόσταση μεταξύ του επιπέδου του μέγιστου βυθίσματος και της άνω ακμής των διαδοκίδων είναι κατώτερη των 500 mm, το μέγιστο βύθισμα για τα πλοία τα οποία ταξιδεύουν με ακάλυπτο το κύτος πρέπει να ορισθεί.

Στο πιστοποιητικό πρέπει να εγγραφεί η ακόλουθή παρατήρηση:

«Όταν τα στόμια του κύτους είναι εντελώς ή εν μέρει ακάλυπτα, το πλοίο μπορεί να φορτωθεί μόνο έως . . . mm από τα σημεία του βυθίσματος».

Άρθρο 4.06 Κλίμακες βυθίσματος

1. Κάθε πλοίο που το βύθισμά του μπορεί να φθάσει το 1 m πρέπει να έχει κλίμακες βυθίσματος σε κάθε πλευρά προς την πρύμνη. Μπορεί να έχει και άλλες κλίμακες βυθίσματος.

2. Το μηδέν κάθε κλίμακας βυθίσματος πρέπει να βρίσκεται κατακόρυφα από κάτω της στο επίπεδο παράλληλο προς το επίπεδο μεγίστου βυθίσματος που περνά από το χαμηλότερο σημείο της γάστρας ή, αν υπάρχει της καρίνας. Η κατακόρυφη απόσταση από το μηδέν πρέπει να είναι βαθμονομημένη κατά δεκατόμετρα. Η βαθμονόμηση αυτή πρέπει να σημαίνεται σε κάθε κλίμακα, από το επίπεδο άφορτου βυθίσματος μέχρι 10 cm πάνω από το επίπεδο μεγίστου βυθίσματος, με γραμμές σταμπαρισμένες ή εγχαραγμένες και βαμμένες εναλλάξ με δύο χρώματα ώστε να είναι ευδιάκριτες. Η βαθμονόμηση πρέπει να δείχνεται με αριθμούς κατά μήκος της κλίμακας, τουλάχιστον κάθε 5 δεκατόμετρα, καθώς και στην κορυφή της κλίμακας.

3. Οι δύο πρυμναίες κλίμακες καταμέτρησης που τοποθετούνται κατ' εφαρμογή της σύμβασης που αναφέρεται στο άρθρο 4.05 μπορεί να επέχουν θέση κλιμάκων βυθίσματος, με τον όρο να είναι βαθμονομημένες σύμφωνα με τις παραπάνω προδιαγραφές, και, όπου χρειάζεται, να έχουν προστεθεί αριθμοί που να δείχνουν το βύθισμα.

ΚΕΦΑΛΑΙΟ 5 ΕΥΕΛΙΞΙΑ

Άρθρο 5.01 Γενικά

Τα πλοία και οι συνοδείες πρέπει να έχουν επαρκή πλωιμότητα και ικανότητα ελιγμών.

Τα πλοία τα οποία δεν είναι εξοπλισμένα με μηχανές ώθησης και τα οποία προορίζονται να αποτελέσουν τμήμα ρυμουλκούμενης συνοδείας, πρέπει να ανταποκρίνονται στις ειδικές απαιτήσεις που ορίζονται από το όργανο επιθεώρησης.

Τα πλοία τα οποία είναι εξοπλισμένα με μηχανές ώθησης και οι συνοδείες πρέπει να ανταποκρίνονται στις προδιαγραφές των άρθρων 5.02 έως 5.10.

Άρθρο 5.02 Δοκιμές ναυσιπλοΐας

1. Η πλωιμότητα και η ικανότητα ελιγμών πρέπει να επαληθευθούν με δοκιμές ναυσιπλοΐας. Ειδικότερα, πρέπει να ελέγχονται τα ακόλουθα:

>ΘΕΣΗ ΠΗΝΑΚΑ>

2. Το όργανο επιθεώρησης μπορεί να μην διενεργήσει το σύνολο ή μέρος των δοκιμών όταν η εξακρίβωση των απαιτήσεων σχετικά με την πλωιμότητα και την ικανότητα ελιγμών μπορεί να αποδειχθεί με άλλο τρόπο.

Άρθρο 5.03 Ζώνη δοκιμών

1. Οι δοκιμές ναυσιπλοΐας που αναφέρονται στο άρθρο 5.02 πρέπει να πραγματοποιούνται σε ζώνες των εσωτερικών πλωτών οδών οι οποίες ορίζονται από τις αρμόδιες αρχές.

2. Οι εν λόγω ζώνες δοκιμών πρέπει να βρίσκονται εάν είναι δυνατόν σε ένα ευθύγραμμο τμήμα ελάχιστου μήκους 2 km και επαρκούς πλάτους σε τρέχοντα ή λιμνάζοντα ύδατα και πρέπει να είναι εφοδιασμένες με ευδιάκριτα σημεία για τον καθορισμό της θέσης του πλοίου.

3. Το όργανο επιθεώρησης θα πρέπει να μπορεί να καταμετρήσει υδρολογικά στοιχεία όπως, π.χ. το βάθος του νερού, το πλάτος του πλωτού διαύλου και τη μέση ταχύτητα του ρεύματος στη ζώνη ναυσιπλοΐας σε συνάρτηση με τα διάφορα επίπεδα ύδατος.

Άρθρο 5.04 Βαθμός φόρτωσης των πλοίων και των συνοδειών κατά τη διάρκεια των δοκιμών ναυσιπλοΐας

Κατά τη διάρκεια των δοκιμών ναυσιπλοΐας, τα πλοία και οι συνοδείες που προορίζονται για την μεταφορά εμπορευμάτων πρέπει να είναι φορτωμένα σε επίπεδο 70 % τουλάχιστον της μεταφορικής ικανότητάς τους και το φορτίο πρέπει να είναι κατανεμημένο με τρόπο ώστε να διασφαλίζεται όσο το δυνατόν περισσότερο μία οριζόντια κλίση της τρόπιδας. Εάν οι δοκιμές πραγματοποιούνται με μικρότερο φορτίο, η εξάρτιση για τη ναυσιπλοΐα προς την κατεύθυνση του ρεύματος πρέπει να περιορίζεται στο φορτίο αυτό.

Άρθρο 5.05 Χρήση του εξοπλισμού για τις δοκιμές ναυσιπλοΐας

1. Κατά τη διάρκεια των δοκιμών ναυσιπλοΐας, μπορεί να χρησιμοποιηθεί όλος ο εξοπλισμός ο οποίος αναφέρεται στο πιστοποιητικό στα σημεία 34 και 52 που μπορεί να διευθυνθεί από τη θέση πηδαλιουχίας, εκτός από τις άγκυρες.

2. Πάντως, κατά τη διάρκεια της στροφής αντίθετα προς την κατεύθυνση του ρεύματος η οποία αναφέρεται στο άρθρο 5.10, μπορεί να χρησιμοποιηθούν οι πρωραίες άγκυρες.

Άρθρο 5.06 Ανώτατη προδιαγεγραμμένη ταχύτητα (κίνηση πρόσω)

1. Τα πλοία και οι συνοδείες πρέπει να επιτυγχάνουν ταχύτητα σε σχέση προς το νερό ίση προς 13 km/ώρα τουλάχιστον. Ο όρος αυτός δεν απαιτείται από ρυμουλκά ώθησης τα οποία πλέουν «εκτός υπηρεσίας».

2. Το όργανο επιθεώρησης μπορεί να χορηγήσει παρεκκλίσεις στα πλοία και τις συνοδείες που πλέουν αποκλειστικά σε όρμους και σε λιμάνια.

Άρθρο 5.07 Ικανότητα στάσης

1. Τα πλοία και οι συνοδείες πρέπει να μπορούν να σταματούν με την πλώρη προς την κατεύθυνση του ρεύματος έγκαιρα παραμένοντας ταυτόχρονα επαρκώς ευέλικτα.

2. Η ικανότητα στάσης που αναφέρεται στην προηγούμενη παράγραφο μπορεί να αντικατασταθεί από την ικανότητα στροφής όσον αφορά τα πλοία και τις συνοδείες μήκους ίσου ή ανώτερου των 86 m και πλάτους ίσου ή ανώτερου των 22,90 m.

3. Η ικανότητα στάσης πρέπει να αποδειχθεί με χειρισμούς στάσης οι οποίες πραγματοποιούνται σε μία ζώνη δοκιμών η οποία αναφέρεται στο άρθρο 5.03 και η ικανότητα στροφής με χειρισμούς στροφής σύμφωνα με το άρθρο 5.10.

Άρθρο 5.08 Ικανότητα ναυσιπλοΐας με κίνηση όπισθεν

Όταν ο χειρισμός στάσης ο οποίος απαιτείται σύμφωνα με το άρθρο 5.07 πραγματοποιείται σε στάσιμα ύδατα, πρέπει να ακολουθηθεί από μία δοκιμή ναυσιπλοΐας με κίνηση όπισθεν.

Άρθρο 5.09 Ικανότητα αποφυγής

Τα πλοία και οι συνοδείες πρέπει να μπορούν να πραγματοποιούν ένα χειρισμό αποφυγής έγκαιρα. Η ικανότητα αποφυγής πρέπει να αποδειχθεί με χειρισμούς αποφυγής οι οποίοι πραγματοποιούνται σε μία ζώνη δοκιμών η οποία αναφέρεται στο άρθρο 5.03.

Άρθρο 5.10 Ικανότητα στροφής

Τα πλοία και οι συνοδείες μήκους ίσου ή κατώτερου των 86 m και πλάτους ίσου ή κατώτερου των 22,90 m πρέπει να μπορούν να πραγματοποιούν στροφή έγκαιρα.

Η ικανότητα στροφής μπορεί να αντικατασταθεί από την ικανότητα στάσης η οποία αναφέρεται στο άρθρο 5.07.

Η ικανότητα στροφής πρέπει να αποδειχθεί με χειρισμούς στροφής προς την αντίθετη κατεύθυνση του ρεύματος.

ΚΕΦΑΛΑΙΟ 6 ΜΗΧΑΝΙΣΜΟΣ ΠΗΔΑΛΙΟΥΧΙΑΣ

Άρθρο 6.01 Γενικές απαιτήσεις

1. Τα πλοία πρέπει να είναι εξοπλισμένα με ένα μηχανισμό πηδαλιουχίας ο οποίος διασφαλίζει τουλάχιστον την ικανότητα ελιγμών η οποία αναφέρεται στο κεφάλαιο 5 του παρόντος παραρτήματος.

2. Οι μηχανισμοί πηδαλιουχίας πρέπει να είναι σχεδιασμένοι κατά τέτοιο τρόπο ώστε το πηδάλιο να μην μπορεί να αλλάζει κατεύθυνση απροσδόκητα.

3. Το σύνολο του μηχανισμού πηδαλιουχίας πρέπει να είναι σχεδιασμένο, κατασκευασμένο και εγκαταστημένο κατά τρόπο που να επιτρέπει τη λειτουργία του υπό μόνιμη εγκάρσια κλίση μέχρι 15 μοίρες και υπό θερμοκρασία περιβάλλοντος οι οποίες κυμαίνονται από - 20 °C έως + 50° C.

4. Τα μέρη του μηχανισμού πηδαλιουχίας πρέπει να είναι κατασκευασμένα κατά τρόπο που να μπορούν να αντέχουν σε όλες τις μέγιστες καταπονήσεις στις οποίες υποβάλλονται υπό κανονικές συνθήκες λειτουργίας. Οι δυνάμεις που ασκούνται στο πηδάλιο, οι οποίες προέρχονται από εξωτερικούς παράγοντες, δεν πρέπει να παρεμποδίζουν την ικανότητα λειτουργίας του μηχανισμού κίνησης του πηδαλίου και του χειριστηρίου του.

5. Ο μηχανισμός πηδαλιουχίας πρέπει να συμπεριλαμβάνει μηχανοκίνητο έλεγχο πηδαλίου εάν οι δυνάμεις οι οποίες είναι απαραίτητες για την ενεργοποίηση του πηδαλίου το απαιτούν.

6. Ο μηχανοκίνητος μηχανισμός πηδαλιουχίας πρέπει να είναι εξοπλισμένος με σύστημα προστασίας από την υπερφόρτιση ώστε να περιορίζεται η ροπή που ασκεί το ωστικό σύστημα.

7. Τα ανοίγματα για τον άξονα του πηδαλίου πρέπει να είναι κατασκευασμένα κατά τρόπο ώστε να μην διαρρέουν τα λιπαντικά τα οποία ρυπαίνουν το νερό.

Άρθρο 6.02 Μηχανοκίνητος μηχανισμός πηδαλιουχίας

1. Εάν το σκάφος είναι εφοδιασμένο με μηχανοκίνητο μηχανισμό πηδαλιουχίας σε περίπτωση βλάβης ή διαταραχής του μηχανισμού πηδαλιουχίας ένας δεύτερος μηχανισμός ή ένας μηχανοκίνητος μηχανισμός πρέπει να μπορεί να τίθεται σε λειτουργία εντός 5 δευτερολέπτων.

2. Εάν ο δεύτερος μηχανισμός πηδαλιουχίας ή ο χειροκίνητος μηχανισμός δεν εμπλέκονται αυτόματα, η ζεύξη πρέπει να μπορεί να πραγματοποιείται με το χέρι, αμέσως και κατά απλό τρόπο, από το πηδάλιο.

3. Ο δεύτερος μηχανισμός πηδαλιουχίας ή ο χειροκίνητος μηχανισμός πηδαλιουχίας πρέπει να μπορεί να διασφαλίζει την ικανότητα ελιγμών που προβλέπεται στο κεφάλαιο 5 του παρόντος κανονισμού.

Άρθρο 6.03 Υδραυλικός μηχανισμός πηδαλιουχίας

1. Καμία συσκευή κατανάλωσης δεν μπορεί να συνδεθεί με τον υδραυλικό μηχανισμό πηδαλιουχίας εντούτοις, όταν υπάρχουν δύο ανεξάρτητοι μηχανισμοί πηδαλιουχίας μία παρόμοια σύνδεση επιτρέπεται σε έναν από τους δύο μηχανισμούς εφόσον οι συσκευές κατανάλωσης είναι συνδεδεμένες στον αγωγό επιστροφής και μπορεί να κοπούν από τον μηχανισμό πηδαλιουχίας με μία διάταξη διαχωρισμού.

2. Σε περίπτωση που υπάρχουν δύο υδραυλικοί μηχανισμοί, είναι απαραίτητο ένα δοχείο υγρών για κάθε ένα από τους μηχανισμούς 7 Πάντως, επιτρέπονται διπλά δοχεία. Τα δοχεία υγρών πρέπει να είναι εξοπλισμένα με ένα συναγερμό ο οποίος ελέγχει την μείωση του επιπέδου του λαδιού κάτω από το χαμηλότερο επίπεδο πλήρωσης που επιτρέπει μία ασφαλή λειτουργία.

3. Δεν απαιτείται διπλασιασμός του συρταριού χειρισμού εάν αυτό μπορεί να ενεργοποιηθεί με το χέρι ή με χειροκίνητο υδραυλικό χειρισμό από το πηδαλιουχίο.

4. Οι διαστάσεις, η κατασκευή και η διάταξη των σωληνώσεων πρέπει να αποκλείουν όσο το δυνατόν περισσότερο τη φθορά τους από μηχανικά αίτια ή από τη φωτιά.

5. Σε περίπτωση υδραυλικών εγκαταστάσεων χειρισμού, δεν είναι απαραίτητο ένα ανεξάρτητο σύστημα σωληνώσεων για το δεύτερο μηχανισμό πηδαλιουχίας εάν είναι εξασφαλισμένη η ανεξάρτητη λειτουργία των δύο μηχανισμών πηδαλιουχίας και εάν το σύστημα των σωληνώσεων ψύχεται με πίεση η οποία είναι ίση προς 1,5 της μέγιστης πίεσης της λειτουργίας.

6. Οι εύκαμπτοι αγωγοί επιτρέπονται μόνο όταν η χρήση τους είναι απαραίτητη για την απόσβεση των δονήσεων ή για την ελευθερία κίνησης των συστατικών στοιχείων. Πρέπει να έχουν σχεδιασθεί για πίεση η οποία είναι ίση τουλάχιστον προς τη μέγιστη πίεση λειτουργίας.

Άρθρο 6.04 Πηγή ενέργειας

1. Οι μηχανισμοί πηδαλιουχίας οι οποίοι είναι εξοπλισμένοι με δύο μηχανοκίνητους χειρισμούς πρέπει να διαθέτουν δύο πηγές ενέργειας.

2. Εάν η δεύτερη πηγή ενέργειας του μηχανισμού πηδαλιουχίας με μηχανοκίνητο χειρισμό δεν λειτουργεί συνεχώς κατά την κίνηση του πλοίου πρέπει να υπάρχει ένα ρυθμιστικό σύστημα με επαρκή ικανότητα για την κίνηση του δεύτερου μηχανισμού κατά την περίοδο προθέρμανσης.

3. Σε περίπτωση πηγών ηλεκτρικής ενέργειας, καμία συσκευή κατανάλωσης δεν μπορεί να τροφοδοτείται από το δίκτυο τροφοδότησης του μηχανισμού πηδαλιουχίας.

Άρθρο 6.05 Χειροκίνητος χειρισμός

1. Ο χειροκίνητος τροχός δεν μπορεί να κινείται από το μηχανοκίνητο χειριστήριο.

2. Η επιστροφή του χειροκίνητου τροχού πρέπει να εμποδίζεται για κάθε θέση του πηδαλίου κατά την αυτόματη εμπλοκή του χειροκίνητου τροχού.

Άρθρο 6.06 Μηχανισμοί με αυτοδιευθυνόμενους έλικες, με έγχυση ύδατος, με κυκλοειδείς προωθητές και έλικες πηδαλιουχίας

1. Στην περίπτωση εγκαταστάσεων με αυτοδιευθυνόμενους έλικες, έγχυση ύδατος, με κυκλοειδείς προωθητές ή έλικες πηδαλιουχίας, των οποίων το τηλεχειριστήριο της τροποποίησης της διεύθυνσης της ώθησης είναι ηλεκτρική, υδραυλική ή με πεπιεσμένο αέρα, πρέπει να υπάρχουν δύο συστήματα χειρισμού, ανεξάρτητα μεταξύ τους, μεταξύ της θέσης πηδαλιουχίας και του μηχανισμού, τα οποία ανταποκρίνονται κατ' αναλογία στα άρθρα 6.01 έως 6.06.

Οι εν λόγω μηχανισμοί δεν ρυθμίζονται από την παρούσα παράγραφο εάν δεν είναι απαραίτητοι προκειμένου να εξασφαλισθεί η ικανότητα ελιγμών η οποία αναφέρεται στο κεφάλαιο 5 του παρόντος κανονισμού ή εάν δεν είναι απαραίτητοι για τη δοκιμή της στάσης.

2. Σε περίπτωση πολλών μηχανισμών με διευθυνόμενους έλικες, με έγχυση ύδατος, με κυκλοειδή προωθητή, ή έλικες πηδαλιουχίας οι οποίοι είναι ανεξάρτητοι μεταξύ τους, το δεύτερο σύστημα χειρισμού δεν είναι απαραίτητο εάν, σε περίπτωση βλάβης ενός μηχανισμού, το πλοίο διατηρεί την ικανότητα ελιγμών η οποία προβλέπεται στο κεφάλαιο 5 του παρόντος κανονισμού.

Άρθρο 6.07 Ενδείξεις και έλεγχοι

1. Η θέση του πηδαλίου πρέπει να φαίνεται καθαρά από τη θέση πηδαλιουχίας. Εάν η ένδειξη της θέσης του πηδαλίου είναι ηλεκτρική, πρέπει να έχει ιδιαίτερη τροφοδότηση.

2. Πρέπει να υπάρχουν οι ακόλουθες τουλάχιστον ενδείξεις και διατάξεις ελέγχου στη θέση πηδαλιουχίας:

α) δείκτης στάθμης λαδιού του δοχείου υγρών που προβλέπεται στο άρθρο 6.03 παράγραφος 2 και δείκτης πίεσης λειτουργίας του υδραυλικού συστήματος 7

β) βλάβη της πηγής ηλεκτρικής ενέργειας του μηχανισμού χειρισμού 7

γ) βλάβη της πηγής ηλεκτρικής ενέργειας του μηχανισμού προώθησης 7

δ) βλάβη του ρυθμιστή ταχύτητας περιστροφής 7

ε) βλάβη των προβλεπόμενων ρυθμιστικών μηχανισμών.

Άρθρο 6.08 Ρυθμιστές της ταχύτητας περιστροφής

1. Οι ρυθμιστές ταχύτητας περιστροφής και τα συνιστώντα στοιχεία τους πρέπει να συμμορφώνονται προς τις προδιαγραφές που αναφέρονται στο άρθρο 9.20.

2. Η καλή λειτουργία του ρυθμιστή ταχύτητας περιστροφής πρέπει να ενδείκνυται στη θέση πηδαλιουχίας με μία πράσινη ενδεικτική λυχνία.

Πρέπει να ελέγχονται οι βλάβες, οι απαράδεκτες διακυμάνσεις της τάσης τροφοδότησης και η απαράδεκτη πτώση της ταχύτητας περιστροφής του γυροσκοπίου.

3. Όταν, εκτός του ρυθμιστή της ταχύτητας περιστροφής, υπάρχουν άλλα συστήματα πηδαλιουχίας πρέπει να διακρίνεται ευχερώς στη θέση πηδαλιουχίας ποιο από τα συστήματα αυτά είναι συνδεδεμένο. Το πέρασμα από το ένα σύστημα στο άλλο πρέπει να πραγματοποιείται αμέσως. Οι ρυθμιστές ταχύτητας περιστροφής δεν πρέπει να ασκούν καμία επίδραση στο μηχανισμό πηδαλιουχίας.

4. Η τροφοδότηση σε ηλεκτρική ενέργεια του ρυθμιστή της ταχύτητας περιστροφής πρέπει να είναι ανεξάρτητη από την τροφοδότηση άλλων συσκευών κατανάλωσης ρεύματος.

5. Τα γυροσκόπια, οι ανιχνευτές, και οι δείκτες περιστροφής που χρησιμοποιούνται στους ρυθμιστές της ταχύτητας περιστροφής πρέπει να ανταποκρίνονται στις ελάχιστες απαιτήσεις των ελάχιστων προδιαγραφών και όρων δοκιμών αναφορικά με τους δείκτες ταχύτητας της περιστροφής για την εσωτερική ναυσιπλοΐα.

Άρθρο 6.09 Υποδοχή

1. Η συμμόρφωση της συναρμολόγησης του μηχανισμού πηδαλιουχίας πρέπει να ελεγχθεί από ένα όργανο επιθεώρησης. Για το σκοπό αυτό, το όργανο επιθεώρησης μπορεί να ζητήσει τα ακόλουθα έγγραφα:

α) περιγραφή του μηχανισμού πηδαλιουχίας 7

β) σχέδια και πληροφορίες σχετικά με τον μηχανισμό πηδαλιουχίας και το σύστημα οδήγησης 7

γ) στοιχεία σχετικά με το μηχανισμό πηδαλιουχίας 7

δ) σχέδιο της ηλεκτρικής εγκατάστασης 7

ε) περιγραφή του ρυθμιστή της ταχύτητας περιστροφής 7

στ) οδηγίες χρήσης του μηχανισμού.

2. Η λειτουργία του συνόλου του μηχανισμού πηδαλιουχίας πρέπει να επαληθευθεί με δοκιμή ναυσιπλοΐας. Όσον αφορά τους ρυθμιστές της ταχύτητας περιστροφής, πρέπει να επαληθευθεί με βεβαιότητα ότι μπορεί να διατηρηθεί μία συγκεκριμένη πορεία και ότι όλες οι στροφές μπορεί να διανυθούν με ασφαλή τρόπο.

ΚΕΦΑΛΑΙΟ 7 ΤΙΜΟΝΙΕΡΑ

Άρθρο 7.01 Γενικά

1. Οι τιμονιέρες πρέπει να είναι διαρρυθμισμένες με τρόπο ώστε ο πηδαλιούχος να μπορεί να εργάζεται κατά τον πλου ανεξάρτητα από τις καιρικές συνθήκες.

2. Υπό κανονικές συνθήκες λειτουργίας, το επίπεδο ηχητικής πίεσης του θορύβου του πλοίου στη θέση πηδαλιουχίας, και στο σημείο κεφαλής του πηδαλιούχου δεν πρέπει να υπερβαίνει τα 70 dB(A).

3. Σε περίπτωση που η τιμονιέρα είναι διαρρυθμισμένη για οδήγηση με ραντάρ από ένα μόνο άτομο, ο πηδαλιούχος πρέπει να μπορεί να εργάζεται καθιστός και όλα τα όργανα ενδείξεων ή έλέγχου και όλα τα όργανα χειρισμού τα οποία είναι απαραίτητα για την οδήγηση του πλοίου πρέπει να είναι διαρρυθμισμένα κατά τρόπο ώστε ο πηδαλιούχος να μπορεί να τα χρησιμοποιεί κατά τον πλου χωρίς να φεύγει από το κάθισμά του ούτε να αποσπά το βλέμμα του από την οθόνη του ραντάρ.

Άρθρο 7.02 Απρόσκοπτη θέα

1. Πρέπει να διασφαλίζεται αρκετά απρόσκοπτη θέα από τη θέση πηδαλιουχίας προς όλες τις κατευθύνσεις.

2. Όσον αφορά τον πηδαλιούχο, η ζώνη μη ορατότητας εμπρός από το πλοίο όταν είναι άφορτο με το ήμισυ των προμηθειών του χωρίς, όμως, έρμα δεν πρέπει να υπερβαίνει τα 250 m.

Τα οπτικά μέσα μείωσης της ζώνης μη ορατότητας δεν μπορεί να ληφθούν υπόψη κατά την επιθεώρηση.

3. Το πεδίο ορατότητας της κανονικής θέσης του πηδαλιούχου πρέπει να είναι τουλάχιστον 240 μοίρες του ορίζοντα από τις οποίες οι 140 μοίρες πρέπει να είναι στο ημικύκλιο το οποίο κατευθύνεται εμπρός από το πλοίο.

Κανένας ορθοστάτης, στύλοι ή υπερκατασκευή μπορεί να βρίσκεται στον κανονικό άξονα ορατότητας του πηδαλιούχου.

Εάν η θέα δεν είναι επαρκώς απρόσκοπτη προς τα πίσω, το όργανο επιθεώρησης μπορεί να απαιτήσει άλλα μέτρα και, ιδιαίτερα, την εγκατάσταση βοηθητικών οπτικών μέσων.

4. Πρέπει να διασφαλίζεται απρόκοπτη θέα από το άνοιγμα εμπρός ανεξάρτητα από τις καιρικές συνθήκες με κατάλληλα μέσα.

5. Τα κρύσταλλα τα οποία χρησιμοποιούνται στις τιμονιέρες πρέπει να έχουν βαθμό διαφάνειας 75 % τουλάχιστον.

Άρθρο 7.03 Γενικές απαιτήσεις σχετικά με τις διατάξεις χειρισμού, ενδείξεων και ελέγχου

1. Τα όργανα χειρισμού τα οποία είναι απαραίτητα για την οδήγηση του πλοίου πρέπει να μπαίνουν εύκολα στη θέση λειτουργίας. Η θέση αυτή πρέπει να σημαίνεται χωρίς κίνδυνο σύγχυσης.

2. Τα όργανα ελέγχου πρέπει να είναι ευανάγνωστα και ο φορτισμός τους να μπορεί να ρυθμίζεται κατά συνεχή τρόπο μέχρι το σβήσιμο. Οι πηγές φωτισμού δεν πρέπει να ενοχλούν ή να παραβλάπτουν την ορατότητα των οργάνων ελέγχου.

3. Πρέπει να υπάρχει εγκατάσταση για τη δοκιμή των ενδεικτικών λυχνιών.

4. Θα πρέπει να διαπιστώνεται εύκολα εάν μία εγκατάσταση λειτουργεί. Εάν η λειτουργία εμφαίνεται με τη βοήθεια ενδεικτικής λυχνίας, η λυχνία πρέπει να είναι πράσινη.

5. Οι ανωμαλίες και οι βλάβες των εγκαταστάσεων για τις οποίες προβλέπεται έλεγχος πρέπει να εμφαίνονται με τη βοήθεια ερυθρών ενδεικτικών λυχνιών.

6. Ένα ακουστικό σήμα πρέπει να ηχεί ταυτόχρονα όταν ανάβει μία από τις ερυθρές ενδεικτικές λυχνίες. Τα ηχητικά προειδοποιητικά σήματα μπορεί να αποτελούν ένα μόνο κοινό σήμα. Το επίπεδο ηχητικής πίεσης του σήματος αυτού πρέπει να υπερβαίνει κατά 3 dB(A) τουλάχιστον το μέγιστο επίπεδο ηχητικής πίεσης του περιβάλλοντος θορύβου της θέσης πηδαλιουχίας.

7. Το ηχητικό προειδοποιητικό σήμα πρέπει να σταματά μετά τη διαπίστωση της ανωμαλίας ή της βλάβης. Η διακοπή αυτή δεν πρέπει να εμποδίζει τη λειτουργία του προειδοποιητικού σήματος για άλλες βλάβες. Οι ερυθρές ενδεικτικές λυχνίες πρέπει να σβήνουν μόνο όταν δεν υπάρχει πλέον βλάβη.

8. Οι διατάξεις ελέγχου και ενδείξεων πρέπει να συνδέονται αυτόματα σε μία άλλη πηγή ενέργειας σε περίπτωση βλάβης της τροφοδότησής τους.

Άρθρο 7.04 Ειδικές απαιτήσεις σχετικά με τις διατάξεις χειρισμού, ενδείξεων και ελέγχου των μηχανών πρόωσης και των μηχανισμών πηδαλιουχίας

1. Ο χειρισμός και η παρακολούθηση των μηχανών πρόωσης και των μηχανισμών πηδαλιουχίας πρέπει να μπορεί να γίνεται από τη θέση πηδαλιουχίας. Οι μηχανές πρόωσης οι οποίες είναι εξοπλισμένες με διάταξη εμπλοκής, ο χειρισμός της οποίας μπορεί να γίνει από τη θέση πηδαλιουχίας, ή που ενεργοποιούν μία αυτοδιευθυνόμενη έλικα, ο χειρισμός της οποίας μπορεί να πραγματοποιηθεί από τη θέση πηδαλιουχίας, πρέπει να τίθενται σε λειτουργία ή να σταματούν μόνο από το μηχανοστάσιο.

2. Κάθε προωστικός κινητήρας πρέπει να διευθύνεται από έναν μόνο μοχλό ο οποίος κινείται κατά μήκος τόξου κύκλου σε κατακόρυφο επίπεδο περίπου παράλληλο με το διαμήκη άξονα του πλοίου. Η κίνηση του μοχλού προς την πλώρη πρέπει να κάνει το πλοίο να κινείται προς τα εμπρός ενώ η κίνηση του μοχλού προς την πρύμνη πρέπει να κάνει το πλοίο να κινείται προς τα πίσω. Η σύμπλεξη και η αλλαγή της φοράς πορείας πρέπει να γίνονται γύρω στην ουδέτερη θέση του μοχλού. Όταν ο μοχλός έρχεται στην ουδέτερη θέση, πρέπει να ακούγεται ευκρινώς ένα κλικ. Η γωνιακή μετακίνηση του μοχλού από την ουδέτερη θέση στις θέσεις «πρόσω ολοταχώς» και «όπισθεν ολοταχώς» δεν πρέπει να υπερβαίνει τις 90 μοίρες.

3. Στις τιμονιέρες οι οποίες είναι διαρρυθμισμένες για την οδήγηση με ραντάρ από ένα μόνο άτομο πρέπει να εμφαίνονται η φορά και η ώθηση η οποία ασκείται στο πλοίο από τη διάταξη πρόωσης και την ταχύτητα περιστροφής της έλικας ή των μηχανών πρόωσης.

4. Οι ενδείξεις και οι διατάξεις ελέγχου που αναφέρονται στο άρθρο 6.07 παράγραφος 2, στο άρθρο 8.03 παράγραφος 2 και στο άρθρο 8.05 παράγραφος 11, πρέπει να βρίσκονται στη θέση πηδαλιουχίας.

5. Στις τιμονιέρες οι οποίες είναι διαρρυθμισμένες για την οδήγηση με ραντάρ από ένα μόνο άτομο, ο μηχανισμός κίνησης του πηδαλίου πρέπει να διευθύνεται με τη βοήθεια ενός μοχλού. Ο μοχλός αυτός πρέπει να είναι εύκολος στο χειρισμό και η γωνία που σχηματίζει με την κεντρική γραμμή του πλοίου πρέπει να αντιστοιχεί ακριβώς με τη γωνία απόκλισης των ελασμάτων του πηδαλίου. Ο μοχλός πρέπει να μπορεί να αφήνεται ελεύθερος σε οποιαδήποτε θέση χωρίς να αλλάζει η θέση των ελασμάτων. Όταν ο μοχλός έρχεται στην ουδέτερη θέση πρέπει να ακούγεται ευκρινώς ένα κλικ.

6. Στις τιμονιέρες οι οποίες είναι διαρρυθμισμένες για την οδήγηση με ραντάρ από ένα μόνο άτομο, εάν το σκάφος είναι εξοπλισμό με πρωραία πηδάλια ή ειδικά πηδάλια ιδίως πηδάλια οπισθοπορείας, αυτά πρέπει να διευθύνονται με χωριστούς μοχλούς που να ικανοποιούν τις παραπάνω απαιτήσεις.

Η απαίτηση αυτή εφαρμόζεται επίσης όταν σε συνοδείες χρησιμοποιούνται άλλοι μηχανισμοί πηδαλιουχίας εκτός του πλοίου το οποίο διασφαλίζει την προώθηση της συνοδείας.

7. Σε περίπτωση χρησιμοποίησης ρυθμιστών της ταχύτητας περιστροφής, το όργανο χειρισμού της ταχύτητας περιστροφής θα πρέπει να μπορεί να αφήνεται σε οποιαδήποτε θέση χωρίς να αλλάζει η επιλεγμένη ταχύτητα.

Ο τομέας περιστροφής του οργάνου χειρισμού πρέπει να είναι διαστασιολογημένος κατά τρόπο που να εξασφαλίζεται επαρκής ακρίβεια της τοποθέτησης. Η ουδέτερη θέση πρέπει να διακρίνεται σαφώς από τις άλλες θέσεις. Ο φωτισμός της κλίμακας πρέπει να μπορεί να ρυθμίζεται με συνεχή τρόπο.

8. Ο μηχανισμός τηλεχειρισμού του συνόλου του μηχανισμού πηδαλιουχίας πρέπει να είναι μόνιμα στερεωμένος και διαρρυθμισμένος κατά τρόπο ώστε η πορεία που επιλέγεται να είναι ευδιάκριτη. Εάν οι μηχανισμοί τηλεχειριστηρίου μπορεί να αποσυμπλακούν, πρέπει να είναι εξοπλισμένες με διάταξη ένδειξης της θέσης «σε υπηρεσία» ή «εκτός υπηρεσίας». Η διαρρύθμιση και η λειτουργία των στοιχείων του χειριστηρίου πρέπει να είναι λειτουργικές.

Όσον αφορά τους βοηθητικούς μηχανισμούς πηδαλιουχίας όπως οι έλικες πηδαλιουχίας, ο μη μόνιμα στερεωμένος μηχανισμός τηλεχειρισμού επιτρέπεται με την προϋπόθεση ότι ο βοηθητικός μηχανισμός μπορεί να ενεργοποιηθεί ανά πάσα στιγμή με μία διάταξη σύμπλεξης.

9. Σε περίπτωση μηχανισμών με αυτοδιευθυνόμενους έλικες, και έλικες πηδαλιουχίας, επιτρέπονται ισοδύναμες διατάξεις για τις διατάξεις χειρισμού, ενδείξεων και ελέγχου.

Οι απαιτήσεις που αναφέρονται στις παραγράφους 1 έως 8 εφαρμόζονται κατ' αναλογία λαμβανομένων υπόψη των ιδιαίτερων χαρακτηριστικών και της διαρρύθμισης η οποία επιλέγεται για τα όργανα πηδαλιουχίας και πρόωσης που αναφέρονται παραπάνω, για κάθε μηχανισμό, λαμβανομένης υπόψη της θέσης τους, πρέπει να φαίνεται καθαρά η φορά πορείας ή η κατεύθυνση του υδατορρεύματος.

Άρθρο 7.05 Χειρισμός και έλεγχος των φώτων σηματοδότησης, των φωτεινών σημάτων και των ηχητικών σημάτων

1. Στο παρόν άρθρο, ο όρος:

α) «φώτα σηματοδότησης» σημαίνει τα φώτα ιστού, τα φώτα πλευρών, τα φώτα πλώρης, τα φώτα τα οποία είναι ορατά από όλες τις πλευρές, τα φώτα χειρισμών, και τα κυανά φώτα για τη μεταφορά επικίνδυνων φορτίων 7

β) «φωτεινά σήματα» σημαίνει τα φώτα τα οποία συνοδεύουν τα ηχητικά σήματα και το φως το οποίο συνοδεύει την κυανή σημαία.

2. Για τον έλεγχο των φωτεινών σημάτων πρέπει να τοποθετηθούν προειδοποιητικοί λαμπτήρες ή οποιοσδήποτε άλλος ισοδύναμος μηχανισμός στην τιμονιέρα εκτός και αν ο έλεγχος είναι δυνατόν να γίνει άμεσα από την τιμονιέρα.

3. Στις τιμονιέρες οι οποίες είναι διαρρυθμισμένες για την οδήγηση με ραντάρ από ένα μόνο άτομο, στον πίνακα ελέγχου πρέπει να υπάρχουν ενδεικτικές λυχνίες για τον έλεγχο των φώτων σηματοδότησης και των φωτεινών σημάτων. Οι διακόπτες των φώτων πρέπει να είναι ενσωματώμενοι στις ενδεικτικές λυχνίες ή να είναι τοποθετημένοι δίπλα τους.

Η διαρρύθμιση και το χρώμα των ενδεικτικών λυχνιών των φώτων σηματοδότησης και φωτεινών σημάτων πρέπει να ανταποκρίνονται στη θέση και το πραγματικό χρώμα των εν λόγω φώτων σηματοδότησης και σημάτων.

Η μη λειτουργία ενός φωτός σηματοδότησης ή φωτεινού σήματος πρέπει να προκαλεί το σβήσιμο της αντίστοιχης ενδεικτικής λυχνίας ή να εμφαίνεται με άλλο τρόπο από την αντίστοιχη ενδεικτική λυχνία.

4. Στις τιμονιέρες οι οποίες είναι διαρρυθμισμένες για την οδήγηση με ραντάρ από ένα μόνο άτομο, τα ηχητικά σήματα πρέπει να διευθύνονται με το πόδι. Η προδιαγραφή δεν εφαρμόζεται στο σήμα «μην πλησιάζετε» σύμφωνα με τους κανονισμούς αστυνόμευσης που ισχύουν στα κράτη μέλη.

Άρθρο 7.06 Εγκαταστάσεις ραντάρ και ενδείξεις ταχύτητας περιστροφής

1. Οι συσκευές ραντάρ και οι δείκτες ταχύτητας περιστροφής πρέπει να είναι τύπου ο οποίος έχει εγκριθεί από τις αρμόδιες αρχές. Πρέπει να τηρούνται οι προδιαγραφές σχετικά με την εγκατάσταση και τον έλεγχο λειτουργίας τους.

Ο δείκτης ταχύτητας περιστροφής πρέπει να είναι τοποθετημένος ενώπιον του πηδαλιούχου εντός του οπτικού πεδίου του.

2. Στις τιμονιέρες οι οποίες είναι διαρρυθμισμένες για την οδήγηση με ραντάρ από ένα μόνο άτομο:

α) η οθόνη του ραντάρ δεν πρέπει να βρίσκεται αισθητά έξω από τη γραμμή του βλέμματος του πηδαλιούχου όταν αυτός βρίσκεται στην κανονική του θέση 7

β) η εικόνα του ραντάρ πρέπει να είναι πάντοτε πλήρως ορατή, χωρίς τη βοήθεια καλύπτρων και διαφραγμάτων, ανεξάρτητα από τις συνθήκες φωτισμού που επικρατούν έξω από την τιμονιέρα 7

γ) ακριβώς από πάνω ή από κάτω από την οθόνη του ραντάρ πρέπει να υπάρχει εγκατεστημένο στροφόμετρο.

Άρθρο 7.07 Εγκαταστάσεις ραδιοτηλεφωνίας για σκάφη με τιμονιέρα η οποία είναι διαρρυθμισμένη για την οδήγηση με ραντάρ από ένα μόνο άτομο

1. Για τα πλοία των οποίων η τιμονιέρα είναι διαρρυθμισμένη για την οδήγηση με ραντάρ από ένα μόνο άτομο η λήψη των δικτύων για την επικοινωνία με άλλα πλοία και για τις ναυτικές πληροφορίες πρέπει να γίνεται με μεγάφωνο και η εκπομπή από ακίνητο μικρόφωνο. Το πέρασμα από την εκπομπή στη λήψη και αντίστροφα πρέπει να γίνεται με το πάτημα ενός κουμπιού.

Τα μικρόφωνα των δικτύων αυτών δεν πρέπει να μπορούν να χρησιμοποιηθούν για επικοινωνία με το δημόσιο δίκτυο.

2. Για τα πλοία των οποίων η τιμονιέρα είναι διαρρυθμισμένη για την οδήγηση με ραντάρ από ένα μόνο άτομο και τα οποία είναι εξοπλισμένα με εγκατάσταση ραδιοτηλεφωνίας για επικοινωνίες με το δημόσιο δίκτυο, η λήψη πρέπει να μπορεί να γίνεται από το κάθισμα του πηδαλιούχου.

Άρθρο 7.08 Εγκαταστάσεις τηλεφωνίας επί του σκάφους

Στα πλοία των οποίων η τιμονιέρα είναι διαρρυθμισμένη για την οδήγηση με ραντάρ από ένα μόνο άτομο πρέπει να υπάρχει ηχητική σύνδεση για τις εσωτερικές επικοινωνίες.

Από τη θέση πηδαλιουχίας πρέπει να μπορούν να πραγματοποιούνται οι ακόλουθες ηχητικές συνδέσεις:

α) με την πλώρη του πλοίου ή του πρώτου πλοίου της συνοδείας 7

β) με την πρύμνη του πλοίου ή του πρώτου πλοίου συνοδείας εφόσον καμία άλλη επικοινωνία δεν είναι δυνατή από τη θέση πηδαλιουχίας 7

γ) με το (τα) ενδιαίτημα(-τα) του πληρώματος 7

δ) με το θάλαμο του πηδαλιούχου.

Σε όλες τις θέσεις των ηχητικών συνδέσεων αυτών, η λήψη πρέπει να γίνεται από ακίνητο μικρόφωνο. Η σύνδεση με την πλώρη και την πρύμνη του πλοίου ή του πρώτου πλοίου της συνοδείας μπορεί να είναι ραδιοτηλεφωνική.

Άρθρο 7.09 Εγκατάσταση συναγερμού

1. Πρέπει να υπάρχει μία ανεξάρτητη εγκατάσταση συναγερμού η οποία να φθάνει τα ενδιαιτήματα, το μηχανοστάσιο και, ενδεχομένως, το αντλιοστάσιο χωριστά.

2. Στη θέση του πηδαλιούχου πρέπει να βρίσκεται διακόπτης ανοίγματος/κλεισίματος ο οποίος να ελέγχει το σήμα συναγερμού 7 δεν επιτρέπεται η χρήση διακοπτών που γυρίζουν αυτόματα στη θέση διακοπής όταν αφεθούν ελεύθεροι.

3. Η στάθμη ηχητικής πίεσης του σήματος αυτού πρέπει να είναι τουλάχιστον 75 dB(A) μέσα στα ενδιαιτήματα.

Στο μηχανοστάσιο και το αντλιοστάσιο ως σήμα συναγερμού πρέπει να υπάρχει φως σπινθηρισμών το οποίο είναι ορατό από όλες τις πλευρές και ευκρινώς αντιληπτό ανά πάσα στιγμή.

Άρθρο 7.10 Θέρμανση και αερισμός

Οι τιμονιέρες πρέπει να είναι εφοδιασμένες με ένα ρυθμιζόμενο σύστημα θέρμανσης και αερισμού.

Άρθρο 7.11 Εγκαταστάσεις για το χειρισμό των πρυμναίων αγκυρών

Στα πλοία και τις συνοδείες των οποίων η τιμονιέρα είναι διαρρυθμισμένη για την οδήγηση με ραντάρ από ένα μόνο άτομο, των οποίων το μήκος υπερβαίνει τα 86 m ή των οποίων το πλάτος υπερβαίνει τα 22,90 m, ο πηδαλιούχος πρέπει να μπορεί να ρίχνει τις πρυμναίες άγκυρες χωρίς να φεύγει από τη θέση του.

Άρθρο 7.12 Τιμονιέρες που χαμηλώνουν

Οι τιμονιέρες που είναι δυνατόν να χαμηλώνουν πρέπει να διαθέτουν ένα εφεδρικό σύστημα χαμηλώματος.

Κάθε μηχανισμός χαμηλώματος πρέπει να ενεργοποιεί ένα ευκρινώς ακουστό σήμα. Η απαίτηση αυτή δεν εφαρμόζεται εάν ο κίνδυνος σωματικών κακώσεων που μπορεί να οφείλονται στο χαμήλωμα αποκλείεται από κατάλληλες διατάξεις κατασκευής.

Ο πηδαλιούχος θα πρέπει να μπορεί να εγκαταλείπει την τιμονιέρα από οποιαδήποτε θέση.

Άρθρο 7.13 Σημείωση στο πιστοποιητικό των πλοίων των οποίων η τιμονιέρα είναι διαρρυθμισμένη για την οδήγηση με ραντάρ από ένα μόνο άτομο

Εάν το πλοίο ικανοποιεί τις προδιαγραφές των άρθρων 7.01, 7.04 έως 7.08 και 7.11 αναφορικά με τις τιμονιέρες οι οποίες είναι διαρρυθμισμένες για την οδήγηση με ραντάρ από ένα μόνο άτομο, στο πιστοποιητικό πρέπει να αναγράφεται η ακόλουθη σημείωση:

«Το πλοίο είναι εξοπλισμένο με μία τιμονιέρα διαρρυθμισμένη για την οδήγηση με ραντάρ από ένα μόνο άτομο».

ΚΕΦΑΛΑΙΟ 8 ΚΑΤΑΣΚΕΥΗ ΤΩΝ ΜΗΧΑΝΗΜΑΤΩΝ

Άρθρο 8.01 Γενικές διατάξεις

1. Τα μηχανήματα καθώς και οι βοηθητικές εγκαταστάσεις πρέπει να σχεδιάζονται, να κατασκευάζονται και να εγκαθίστανται σύμφωνα με τους κανόνες της τέχνης του μηχανικού.

2. Οι εγκαταστάσεις οι οποίες αποτελούν έλεγχο παρακολούθησης όπως οι ατμολέβητες, και άλλες δεξαμενές πιέσεως, καθώς και τα εξαρτήματά τους, και οι ανελκυστήρες πρέπει να ικανοποιούν τους κανονισμούς που ισχύουν σε ένα κράτος μέλος της Κοινότητας.

3. Μπορούν να εγκατασταθούν μόνο κινητήρες εσωτερικής καύσης οι οποίοι λειτουργούν με καύσιμα με σημείο αναφλέξεως χαμηλότερο από 55 °C.

Άρθρο 8.02 Εξοπλισμός ασφαλείας

1. Τα μηχανήματα πρέπει να είναι εγκαταστημένα και συναρμολογημένα έτσι ώστε να είναι αρκετά προσιτά σε όσους τα χειρίζονται ή τα συντηρούν και να μην θέτουν σε κίνδυνο το αρμόδιο προσωπικό. Πρέπει να διασφαλίζονται κατά της μη ηθελημένης θέσης σε λειτουργία.

2. Τα προωστικά μηχανήματα, τα βοηθητικά μηχανήματα, οι ατμολέβητες, και οι δεξαμενές υπό πίεση, καθώς και τα εξαρτήματά τους πρέπει να είναι εξοπλισμένα με διατάξεις ασφαλείας.

3. Οι κινητήρες που ενεργοποιούν τους αναρροφητικούς και καταθλιπτικούς αεριστήρες πρέπει να μπορούν να σταματούν σε περίπτωση ανάγκης και έξω από τους χώρους όπου είναι εγκατεστημένοι και έξω από το μηχανοστάσιο.

Άρθρο 8.03 Προωστικοί μηχανισμοί

1. Η λειτουργία των προωστικών μηχανισμών του πλοίου πρέπει να μπορεί να αρχίζει, να διακόπτεται ή να αναστρέφεται εύκολα και με ασφάλεια.

2. Τα επίπεδα:

α) της θερμοκρασίας του ψυκτικού νερού των κινητήρων κυρίας κίνησης 7

β) της πίεσης του λιπαντικού λαδιού των κινητήρων κυρίας κίνησης και των οργάνων μετάδοσης 7

γ) της πίεσης του λαδιού και πίεσης αέρα των συσκευών αναστροφής των κινητήρων κυρίας κίνησης, των οργάνων αναστρέψιμης μετάδοσης ή των ελίκων

πρέπει να παρακολουθούνται από κατάλληλους μηχανισμούς οι οποίοι ενεργοποιούν ένα σήμα συναγερμού όταν πλησιάζουν μία κρίσιμη στάθμη.

3. Στα σκάφη τα οποία είναι εξοπλισμένα με ένα μόνο κινητήρα προώθησης, ο κινητήρας μπορεί να σταματά αυτόματα μόνο για την προστασία κατά της υπερφόρτισης.

4. Τα ανοίγματα των αξόνων πρέπει να είναι κατασκευασμένα με τρόπο ώστε τα λιπαντικά τα οποία ρυπαίνουν το νερό να μην μπορούν να διαρρεύσουν.

Άρθρο 8.04 Σωλήνες εξατμίσεως των μηχανών

1. Όλα τα αέρια της εξάτμισης πρέπει να οδηγούνται έξω από το πλοίο.

2. Πρέπει να λαμβάνονται όλες οι κατάλληλες προφυλάξεις ώστε να αποφεύγεται η διείσδυση των δηλητηριωδών αερίων στα διάφορα διαμερίσματα. Οι σωλήνες εξατμίσεων που διασχίζουν τα ενδιαιτήματα ή την τιμονιέρα πρέπει, μέσα σε αυτούς του χώρους, να είναι τυλιγμένα με ένα αρκετά αεροστεγές προστατευτικό περίβλημα. Ο χώρος ανάμεσα στο σωλήνα της εξάτμισης και των περίβλημα αυτό πρέπει να συγκοινωνεί με τον ελεύθερο αέρα.

3. Οι σωλήνες εξάτμισης πρέπει να είναι εγκατεστημένοι και προστατευμένοι με τρόπο ώστε να μην μπορούν να προκαλέσουν πυρκαγιά.

4. Οι σωλήνες εξατμίσεως στα μηχανοστάσια πρέπει να είναι κατάλληλα μονωμένοι ή ψυχόμενοι. Στο εξωτερικό των μηχανοστασίων αρκεί μία προστασία κατά της αφής.

Άρθρο 8.05 Δεξαμενές καυσίμων, σωληνώσεις και εξαρτήματα

1. Τα υγρά καύσιμα πρέπει να αποθηκεύονται σε χαλύβδινες δεξαμενές ή, εάν τούτο απαιτείται από τον τρόπο κατασκευής του πλοίου, από ισοδύναμα υλικά από απόψεως αντίστασης στη φωτιά, να αποτελούν τμήμα της γάστρας ή να είναι σταθερά στερεωμένες σε αυτό. Η απαίτηση αυτή δεν εφαρμόζεται στις δεξαμενές οι οποίες είναι ενσωματωμένες εκ κατασκευής σε βοηθητικές συσκευές και χωρητικότητας ίσης ή κατώτερης των 12 L. Οι δεξαμενές καυσίμων δεν πρέπει να έχουν κοινή επιφάνεια με τις δεξαμενές πόσιμου νερού.

2. Οι δεξαμενές καθώς και οι σωληνώσεις τους και τα άλλα εξαρτήματα πρέπει να είναι έτσι τοποθετημένες και εγκατεστημένες ώστε ούτε τα καύσιμα ούτε τα αέρια να μπορούν να διαφεύγουν κατά τύχη στο εσωτερικό του πλοίου. Οι βαλβίδες των δεξαμενών υγρών οι οποίες χρησιμεύουν για την απόληψη καυσίμων ή για την εκκένωση υδάτων πρέπει να είναι εφοδιασμένες με αυτόματο κλείσιμο.

3. Οι δεξαμενές καυσίμων δεν μπορεί να είναι τοποθετημένες μπροστά από το διάφραγμα σύγκρουσης.

4. Οι δεξαμενές καθημερινής κατανάλωσης και ο οπλισμός τους δεν πρέπει να είναι εγκατεστημένες πάνω από κινητήρες ή σωλήνες εξατμίσεως.

5. Τα ανοίγματα πλήρωσης των δεξαμενών καυσίμων πρέπει να είναι ευκρινώς σημασμένα.

6. Ο σωλήνας πλήρωσης των δεξαμενών υγρών καυσίμων πρέπει να έχει το στόμιό του στη γέφυρα, με εξαίρεση όμως τις δεξαμενές που γεμίζονται για την καθημερινή κατανάλωση. Ο σωλήνας πλήρωσης πρέπει να είναι εφοδιασμένος με διατάξεις κλεισίματος. Οι δεξαμενές πρέπει να είναι εφοδιασμένες με σωλήνα εξαερισμού ο οποίος απολήγει στον ελεύθερο αέρα πάνω από τη γέφυρα και είναι τοποθετημένος ώστε να μην μπορεί να μπει μέσα νερό 7 η διάμετρός του πρέπει να είναι ίση τουλάχιστον προς 1,25 της διαμέτρου του σωλήνα πλήρωσης.

Όταν οι δεξαμενές υγρών καυσίμων διασυνδέονται, η διάμετρος του σωλήνα διασύνδεσης πρέπει να είναι ίση τουλάχιστον προς 1,25 της διαμέτρου του σωλήνα πλήρωσης.

7. Οι σωληνώσεις για τη διανομή των υγρών καυσίμων πρέπει να είναι εφοδιασμένες, κατά την έξοδο από τις δεξαμενές, με μία διάταξη κλεισίματος χειριζόμενη από το κατάστρωμα.

Η διάταξη αυτή δεν αφορά τις δεξαμενές οι οποίες είναι συναρμολογημένες κατευθείαν στον κινητήρα.

8. Οι σωληνώσεις των καυσίμων, οι συνδέσεις, οι συγκολλήσεις, και οι οπλισμοί τους πρέπει να είναι κατασκευάζονται από υλικά τα οποία είναι ανθεκτικά στις μηχανικές, χημικές, και θερμικές επιδράσεις στις οποίες μπορεί να εκτίθενται. Οι σωληνώσεις των καυσίμων δεν πρέπει να εκτίθενται στα βλαβερά αποτελέσματα της θερμότητας και πρέπει να μπορούν να επιθεωρούνται σε όλο το μήκος τους.

9. Οι δεξαμενές καυσίμων πρέπει να είναι εφοδιασμένες με ένα μηχανισμό καταμέτρησης μέχρι το επίπεδο μέγιστης πλήρωσης. Οι σωλήνες των υγροδεικτών πρέπει να κατάλληλα προστατευμένοι από κτυπήματα, εφοδιασμένοι με αυτοκλειόμενους κρουνούς στο κάτω τους μέρος και συνδεδεμένοι στο πάνω τους μέρος με τις δεξαμενές πάνω από τη μέγιστη στάθμη πλήρωσης.

10. Οι δεξαμενές και αποθήκες υγρών καυσίμων πρέπει να είναι εφοδιασμένες με θυρίδες που να κλείνουν υδατοστεγώς για το καθάρισμα και την επιθεώρηση.

11. Οι δεξαμενές που τροφοδοτούν απευθείας τα προωστικά μηχανήματα καθώς και τους κινητήρες οι οποίοι είναι απαραίτητοι για την ναυσιπλοΐα πρέπει να είναι εφοδιασμένες με μία συσκευή η οποία δίνει οπτικό και ακουστικό σήμα στην τιμονιέρα όταν η στάθμη των καυσίμων πέσει σε σημείο το οποίο δεν αρκεί για την ασφαλή συνέχιση της πορείας.

Άρθρο 8.06 Αντλητικές εγκαταστάσεις

1. Κάθε στεγανό διαμέρισμα πρέπει να μπορεί να αποστραγγίζεται χωριστά. Πάντως, η απαίτηση αυτή δεν εφαρμόζεται στα διαμερίσματα τα οποία κανονικά είναι κλειστά ερμητικά κατά τη διάρκεια της πορείας.

2. Τα πλοία που έχουν πλήρωμα πρέπει να είναι εφοδιασμένα τουλάχιστον με δύο ανεξάρτητες αντλίες αποστράγγισης οι οποίες δεν πρέπει να είναι εγκατεστημένες στον ίδιο χώρο και από τις οποίες η μία τουλάχιστον πρέπει να είναι μηχανοκίνητη. Τα πλοία, όμως, τα οποία είναι εφοδιασμένα με προωστικά μηχανήματα με ισχύ κάτω από 225 kW ή με χωρητικότητα νεκρού βάρους κάτω των 350 τόνων και τα πλοία τα οποία δεν προορίζονται για τη μεταφορά εμπορευμάτων με εκτόπισμα κάτω των 250 m³, αρκεί μία χειροκίνητη ή μηχανοκίνητη αντλία.

Κάθε μία από τις αντλίες που αναφέρονται θα πρέπει να μπορεί να χρησιμοποιείται για κάθε στεγανό διαμέρισμα.

3. Η παροχή του πρώτου υδροσυλλέκτη υπολογίζεται με τον ακόλουθο τύπο:

Q1 = 0,1 7 d1² [l/min]

το d1 υπολογίζεται με τον ακόλουθο τύπο:

d1 = 1,5 7 √ L (B + H) + 25 [mm].

Η παροχή του δεύτερου υδροσυλλέκτη σε l/min υπολογίζεται με τον ακόλουθο τύπο:

Q2 = 0,1 7 d2² [l/min]

το d2 υπολογίζεται με τον ακόλουθο τύπο:

d2 = 2 7 √ L (B + H) + 25 [mm].

Πάντως, η τιμή d2 δεν πρέπει να ληφθεί ανώτερη από την τιμή d1.

Για τον καθορισμό του Q2 για το L λαμβάνεται το μήκος του μακρύτερου στεγανού διαμερίσματος.

Στους τύπους αυτούς:

>ΘΕΣΗ ΠΗΝΑΚΑ>

4. Όταν οι υδροσυλλέκτες είναι συνδεδεμένοι σε ένα σύστημα αποστράγγισης, οι υδροσυλλέκτες πρέπει να έχουν εξωτερική διάμετρο τουλάχιστον ίση προς d1 σε mm και οι σωλήνες κύτους εσωτερική διάμετρο τουλάχιστον ίση προς d2 σε mm.

Για τα πλοία μήκους κάτω των 25 m οι τιμές αυτές μπορεί να μειωθούν έως 35 mm.

5. Επιτρέπονται μόνο οι αντλίες αυτόματης έναρξης της λειτουργίας.

6. Σε κάθε αποστραγγιζόμενο διαμέρισμα με επίπεδο πάτο και πλάτος μεγαλύτερο από 5 m, πρέπει να υπάρχει ένα τουλάχιστον φίλτρο αναρρόφησης σε κάθε πλευρά.

7. Το άδειασμα του πρυμναίου διαμερίσματος πρέπει να γίνεται από το κύριο μηχανοστάσιο μέσω εύκολα προσπελάσιμων αυτοκλειόμενων σωληνώσεων.

8. Οι αγωγοί άντλησης των διαφόρων διαμερισμάτων πρέπει να συνδέονται με τον κύριο αγωγό με βαλβίδες μίας κατεύθυνσης που μπορούν να κλείνουν.

Τα διαμερίσματα ή οι ά